CELEX: 32008R0071
Language: mt
Date: 2007-12-20 00:00:00
Title: Regolament tal-Kunsill (KE) Nru 71/2008 ta' l- 20 ta' Diċembru 2007 li jistabbilixxi l-Impriża Konġunta Clean Sky (Test b'rilevanza għaż-ŻEE)

4.2.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 30/1
            
         REGOLAMENT TAL-KUNSILL (KE) Nru 71/2008
   ta' l-20 ta' Diċembru 2007
   li jistabbilixxi l-Impriża Konġunta “Clean Sky”
   (Test b'rilevanza għaż-ŻEE)
   IL-KUNSILL TA' L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u partikolarment l-Artikoli 171 u 172 tiegħu,
   Wara li kkunsidra l-proposta mill-Kummissjoni,
   Wara li kkunsidra l-opinjoni tal-Parlament Ewropew,
   Wara li kkunsidra l-Opinjoni tal-Kumitat Ekonomiku u Soċjali Ewropew,
   Billi:
   
               (1)
            
            
               Id-Deċiżjoni Nru 1982/2006/KE tal-Parlament Ewropew u tal-Kunsill tat-18 ta' Diċembru 2006 dwar is-Seba' Programm Kwadru tal-Komunità Ewropea għall-attivitajiet ta' riċerka, ta' żvilupp teknoloġiku u ta' dimostrazzjoni (2007-2013) (1) (minn hawn 'il quddiem imsejjaħ “is-Seba' Programm Kwadru”), tipprevedi kontribut tal-Komunità għat-twaqqif ta' sħubiji pubbliċi-privati fit-tul f'forma ta' Inizjattivi Teknoloġiċi Konġunti (JTIs, Joint Technology Initiatives) li jistgħu jkunu implimentati permezz ta' Impriżi Konġunti skond l-Artikolu 171 tat-Trattat. Dawn il-JTIs jirriżultaw mill-ħidma tal-Pjattaformi tat-Teknoloġija Ewropej, li diġà twaqqfu skond is-Sitt Programm Kwadru, u jkopru aspetti magħżula ta' riċerka fl-oqsma rispettivi tagħhom. Dawn għandhom jgħaqqdu investiment mis-settur privat u finanzjament pubbliku Ewropew, inkluż finanzjament mis-Seba' Programm Kwadru;
            
         
               (2)
            
            
               Id-Deċiżjoni tal-Kunsill Nru 971/2006/KE tad-19 ta' Diċembru dwar il-Programm Speċifiku “Kooperazzjoni” li jimplimenta s-Seba' Programm Kwadru tal-Komunità Ewropea għal attivitajiet ta' riċerka, żvilupp teknoloġiku u dimostrazzjoni (2007-2013) (2) (minn hawn 'il quddiem imsejjaħ il-Programm Speċifiku “Kooperazzjoni”), tenfasizza l-ħtieġa għal sħubiji pubbliċi-privati ambizzjużi pan-Ewropej biex jaċċelleraw l-iżvilupp ta' teknoloġiji prinċipali u ta' azzjonijiet ta' riċerka kbar fil-livell ta' Komunità inklużi, b'mod partikolari, JTIs.
            
         
               (3)
            
            
               L-Aġenda ta' Liżbona għat-Tkabbir Ekonomiku u l-Impjiegi tenfasizza l-ħtieġa li jiġu żviluppati kondizzjonijiet favorevoli għall-investiment fil-konoxxenza u l-innovazzjoni fl-Ewropa biex tingħata spinta lill-kompetittività, lit-tkabbir ekonomiku u lill-impjiegi fl-Unjoni Ewropea;
            
         
               (4)
            
            
               Fil-konklużjonijiet tiegħu tat-13 ta' Mejju 2003, tat-22 ta' Settembru 2003 u ta' l-24 ta' Settembru 2004, il-Kunsill enfasizza l-importanza li jibqgħu jkunu żviluppati azzjonijiet b'segwitu għall-Pjan ta' Azzjoni tat-3 % għall-politika tar-riċerka u l-innovazzjoni, inkluż l-iżvilupp ta' inizjattivi ġodda mmirati għall-intensifikazzjoni tal-kooperazzjoni bejn l-industrija u s-settur pubbliku fl-iffinanzjar tar-riċerka għat-titjieb tar-rabtiet pubbliċi-privati transnazzjonali;
            
         
               (5)
            
            
               Fil-konklużjonijiet tiegħu ta' l-4 ta' Diċembru 2006 u tad-19 ta' Frar 2007, il-Kunsill, u fil-konklużjonijiet tiegħu tat-8 u d-9 ta' Marzu 2007 l-Kunsill Ewropew, stiednu lill-Kummissjoni biex tippreżenta proposti għat-twaqqif ta' JTIs għal dawk l-inizjattivi li jkunu laħqu stadju adegwat ta' preparazzjoni.
            
         
               (6)
            
            
               Il-Pjattaforma tat-Teknoloġija Ewropea ta' l-Aeronawtika msejħa Kunsill Konsultattiv għar-Riċerka Aeronawtika fl-Ewropa (“ACARE”) żviluppat Aġenda Strateġika għar-Riċerka, li identifikat, bħala waħda mill-prijoritajiet ewlenin tagħha, it-tnaqqis fl-impatt ta' l-avjazzjoni fuq l-ambjent. Hija kkonkludiet ukoll li huma meħtieġa bidliet teknoloġiċi sostanzjali biex jintlaħqu, sa l-2020, il-miri biex jitnaqqsu l-emissjonijiet tas-CO2 jitnaqqsu b'50 %, jitnaqqsu l-emissjonijiet ta' l-NOx bi 80 %, jitnaqqas il-ħoss estern perċepit b'50 %, u jsir progress sostanzjali fit-tnaqqis ta' l-impatt tal-manifattura, tal-manutenzjoni u tar-rimi ta' inġenji ta' l-ajru u ta' prodotti relatati fuq l-ambjent.
            
         
               (7)
            
            
               Il-livell ta' l-isforz meħtieġ biex jiġu indirizzati l-isfidi ambjentali lis-sistema tat-trasport bl-ajru kif iddefiniti fl-Aġenda Strateġika għar-Riċerka ta' ACARE iġġustifika t-twaqqif ta' Impriża Konġunta bħala l-istrument adattat li jikkoordina l-attivitajiet ta' riċerka rilevanti.
            
         
               (8)
            
            
               Il-JTI “Clean Sky” għandha ttaffi r-riskji diversi ta' falliment tas-suq li jiskoraġġixxu l-investiment privat fir-riċerka aeronawtika b'mod ġenerali u fit-teknoloġiji nodfa tat-Trasport bl-Ajru b'mod partikolari. Għandha tipprovdi integrazzjoni u dimostrazzjoni fuq livell ta' sistema bħala entità sħiħa, b'hekk tnaqqas ir-riskju għal investiment privat fl-iżvilupp ta' prodotti ġodda ta' l-aeronawtika li ma jagħmlux ħsara lill-ambjent. Għandha tistimula investiment privat fir-R&Ż f'teknoloġiji fl-Unjoni Ewropea li ma jagħmlux ħsara lill-ambjent u b'hekk tindirizza l-effetti esterni eżistenti tar-R&Ż u dawk ambjentali.
            
         
               (9)
            
            
               Il-JTI “Clean Sky” għandha taċċellera l-iżvilupp fl-Unjoni Ewropea ta' teknoloġiji nodfa tat-Trasport bl-Ajru għal użu mill-aktar fis possibbli li ser jikkontribwixxu biex jinkisbu l-prijoritajiet strateġiċi ambjentali u soċjali ta' l-Ewropa, flimkien ma' tkabbir ekonomiku sostenibbli.
            
         
               (10)
            
            
               Il-JTI “Clean Sky” għandha tkun sħubija pubblika-privata li tassoċja l-partijiet ewlenin kollha interessati. Filwaqt li titqies in-natura fit-tul ta' din is-sħubija, id-disponibbiltà u l-użu komuni neċessarji ta' riżorsi finanzjarji, il-kompetenzi għolja xjentifiċi u tekniċi meħtieġa, inkluża l-ġestjoni ta' ammont kbir ta' konoxxenza, u regoli adattati dwar il-proprjetà intelletwali, huwa essenzjali li titwaqqaf entità legali li kapaċi tiżgura l-użu kkoordinat u l-ġestjoni effiċjenti ta' fondi assenjati lill-JTI “Clean Sky”. Għalhekk huwa ġustifikat it-twaqqif ta' Impriża Konġunta skond l-Artikolu 171 tat-Trattat (minn hawn 'il quddiem imsejħa l-Impriża Konġunta “Clean Sky”).
            
         
               (11)
            
            
               L-Impriża Konġunta “Clean Sky” timmira li tindirizza l-implimentazzjoni ta' teknoloġiji innovattivi li ma jagħmlux ħsara lill-ambjent fl-oqsma kollha tat-trasport bl-ajru ċivili, inklużi inġenji ta' l-ajru kbar kummerċjali, inġenji ta' l-ajru u inġenji li jaħdmu bir-rotors reġjonali u fit-teknoloġiji kollha ta' appoġġ bħal magni, sistemi u ċ-ċiklu tal-ħajja ta' materjali. L-Impriża Konġunta “Clean Sky” għandha tipproduċi dimostraturi fuq skala sħiħa fl-oqsma kollha ta' attivitajiet tar-riċerka, li għandhom jiġu ttestjati waqt titjiriet jew fuq l-art, bħala riżultat ta' approċċ u monitoraġġ integrat b'mod sħiħ tal-progress u ta' l-impatt teknoloġiku.
            
         
               (12)
            
            
               L-Impriża Konġunta “Clean Sky” għandha titwaqqaf għall-perijodu sal-31 ta' Diċembru 2017 biex tiġi żgurata l-ġestjoni xierqa ta' l-attivitajiet ta' riċerka mibdijin iżda mhux konklużi waqt is-Seba' Programm Kwadru inkluż l-użu tar-riżultati mill-membri ta' l-Impriża Konġunta “Clean Sky” u l-parteċipanti. Madankollu, l-użu tar-riżultati mhux ser jiġi finanzjat mill-Impriża Konġunta.
            
         
               (13)
            
            
               Il-membri ta' l-Impriża Konġunta “Clean Sky” għandhom ikunu l-Komunità Ewropea rappreżentata mill-Kummissjoni bħala rappreżentant pubbliku, il-mexxejja ta' Dimostraturi tat-Teknoloġija Integrata (minn hawn 'il quddiem imsejħa “ITDs”) u l-membri Assoċjati ta' l-ITDs individwali.
            
         
               (14)
            
            
               L-Impriża Konġunta “Clean Sky” għandha tkun miftuħa għal membri ġodda.
            
         
               (15)
            
            
               L-Impriża Konġunta “Clean Sky” għandha tkun korp stabbilit mill-Komunitajiet u l-approvazzjoni għall-implimentazzjoni tal-baġit tagħha għandha tingħata mill-Parlament Ewropew, fuq rakkomandazzjoni mill-Kunsill, b'kont meħud madankollu tal-karatteristiċi speċifiċi li jirriżultaw min-natura tal-JTIs bħala sħubiji pubbliċi-privati, u b'mod partikolari mill-kontribut tas-settur privat għall-baġit.
            
         
               (16)
            
            
               Il-mexxejja ta' ITDs ffirmaw Memorandum ta' Intendiment li jimpenja lill-kumpaniji rispettivi tagħhom għal parteċipazzjoni teknika, maniġerjali u finanzjarja fl-Impriża Konġunta “Clean Sky” għad-durata kollha tagħha. Il-membri Assoċjati kollha impenjaw ruħhom għal parteċipazzjoni finanzjarja limitata għad-durata kollha ta' l-Impriża Konġunta “Clean Sky”.
            
         
               (17)
            
            
               L-attivitajiet ta' riċerka għandhom ikunu finanzjati mill-Komunità u finanzjati mill-inqas f'livell ugwali minn riżorsi mill-membri l-oħra. Alternattivi ta' finanzjament alternattivi jistgħu jkunu disponibbli, inter alia, mill-Bank Ewropew ta' l-Investiment (BEI), b'mod partikolari permezz tal-Faċilità ta' Finanzjament għall-Qsim tar-Risju żviluppati b'mod konġunt mill-BEI u mill-Kummissjoni Ewropea, skond l-Anness III tad-Deċiżjoni 2006/971/KE.
            
         
               (18)
            
            
               L-ispejjeż ta' ġestjoni ta' l-Impriża Konġunta “Clean Sky” għandhom ikunu koperti fuq bażi ta' ugwalità mill-Komunità u mill-membri l-oħrajn.
            
         
               (19)
            
            
               Il-mexxejja ta' l-ITDs u l-Membri Assoċjati ta' l-ITDs individwali għandhom jirċevu appoġġ mill-Impriża Konġunta “Clean Sky” għat-twettiq ta' l-attivitajiet ta' riċerka li tagħhom ikunu responsabbli.
            
         
               (20)
            
            
               L-Impriża Konġunta “Clean Sky” għandha tkun kapaċi torganiżża sejħiet kompetittivi għal proposti biex jingħata appoġġ lil attivitajiet ta' riċerka, fejn adegwat.
            
         
               (21)
            
            
               L-attivitajiet ta' riċerka mwettqa mill-Impriża Konġunta “Clean Sky” għandhom jirrispettaw il-prinċipji fundamentali ta' l-etika applikabbli fis-Seba' Programm Kwadru.
            
         
               (22)
            
            
               L-Impriża Konġunta “Clean Sky” għandha tadotta, skond l-Artikolu 185(1) tar-Regolament (KE, Euratom) Nru 1605/2002 (3) u suġġett għall-qbil minn qabel tal-Kummissjoni, regoli finanzjarji speċifiċi li jieħdu kont tal-ħtiġijiet operattivi speċifiċi tagħha li jirriżultaw, partikolarment, mill-ħtieġa li jingħaqdu l-finanzjamenti mill-Komunità u mill-privat sabiex jiġu appoġġati attivitajiet ta' riċerka u żvilupp b'mod effikaċi u f'waqtu. Sabiex jiġi assigurat trattament armonizzat tal-parteċipanti fl-attivitajiet ta' riċerka ta' l-Impriża Konġunta u fl-azzjonijiet indiretti tas-Seba' Programm Kwadru, huwa kunsiljabbli li t-taxxa fuq il-valur miżjud ma tkunx spiża eliġibbli għall-finanzjament Komunitarju, konformement mar- Regolament (KE) Nru 1906/2006 al-Parlament Ewropew u tal-Kunsill tat- 18 ta' Diċembru 2006 li jistabbilixxi r-regoli għall-parteċipazzjoni ta' impriżi, ċentri tar-riċerka u universitajiet f'azzjonijiet taħt is-Seba' Programm Kwadru u għad-disseminazzjoni tar-riżultati tar-riċerka (2007-2013) (4).
            
         
               (23)
            
            
               Sabiex jiġu assigurati kondizzjonijiet ta' l-impjieg stabbli u trattament ugwali għall-persunal, u sabiex jiġi mħajjar persunal speċjalizzat xjentifiku u tekniku ta' l-ogħla kalibru, ir-Regolamenti tal-Persunal ta' l-uffiċjali u l-Kondizzjonijiet ta' l-Impjieg ta' ħaddiema oħra tal-Komunitajiet Ewropej, stabbiliti fir-Regolament (KEE, Euratom, KEFA) Nru 259/68 (“ir-Regolament tal-Persunal”) għandhom jiġu applikati għall-persunal kollu reklutat mill-Impriża Konġunta “Clean Sky”.
            
         
               (24)
            
            
               Ir-regoli għall-organizzazzjoni u l-operazzjoni ta' l-Impriża Konġunta “Clean Sky” għandhom jiġu stabbiliti fl-Istatuti ta' l-Impriża Konġunta “Clean Sky” annessi ma' dan ir-Regolament.
            
         
               (25)
            
            
               Il-Kummissjoni għandha tingħata kompiti speċifiċi assoċjati mal-monitoraġġ tal-fondi pubbliċi u s-salvagwardja ta' l-interessi Komunitarji fl-Impriża Konġunta.
            
         
               (26)
            
            
               L-Impriża Konġunta “Clean Sky” għandha tirraporta regolarment lill-Parlament Ewropew u lill-Kunsill dwar il-progress tagħha.
            
         
               (27)
            
            
               L-Impriża Konġunta “Clean Sky” għandha sserraħ fuq għadd ta' korpi konsultattivi esterni, bl-involviment ta' l-Istati Nazzjonali u tal-Pjattaforma tat-Teknoloġija Ewropea ta' l-Aeronawtika ACARE, u għandha żżomm kuntatti regolari ma' l-Istati Nazzjonali.
            
         
               (28)
            
            
               Bħala korp li għandu personalità ġuridika, l-Impriża Konġunta “Clean Sky” għandha tkun responsabbli għall-azzjonijiet tagħha. Fir-rigward tar-riżoluzzjoni ta' disputi fi kwistjonijiet kuntrattwali, kwalunkwe ftehim jew kuntratti dwar għotjiet konklużi mill-Impriża Konġunta “Clean Sky” għandu jipprovdi li l-Qorti tal-Ġustizzja jkollha l-ġuriżdizzjoni.
            
         
               (29)
            
            
               Il-politika dwar id-drittijiet ta' proprjetà intelletwali ta' l-Impriża Konġunta “Clean Sky” għandha tippromwovi l-ħolqien u l-isfruttament.
            
         
               (30)
            
            
               Għandhom jittieħdu miżuri adegwati biex jiġu evitati irregolaritajiet u frodi, għandhom jittieħdu l-passi neċessarji biex jiġu rkuprati fondi mitlufa, indebitament imħallsa jew skorrettament użati skond ir-Regolament tal-Kunsill (KE, Euratom) Nru 2988/95 tat-18 ta' Diċembru 1995 dwar il-protezzjoni ta' l-interessi finanzjarji tal-Komunità Ewropea (5), ir-Regolament tal-Kunsill (KE, Euratom) Nru 2185/96 tal-11 ta' Novembru 1996 dwar il-verifiki u l-ispezzjonijiet fuq il-post imwettqa mill-Kummissjoni sabiex tipproteġi l-interessi finanzjarji tal-Komunità Ewropea kontra l-frodi u irregolarijiet oħra (6), u r-Regolament (KE) Nru 1073/1999 tal-Parlament Ewropew u tal-Kunsill tal-25 ta' Mejju 1999 dwar investigazzjonijiet immexxija mill-Uffiċċju Ewropew ta' Kontra l-Frodi (OLAF) (7).
            
         
               (31)
            
            
               Sabiex jiġi ffaċilitat it-twaqqif ta' l-Impriża Konġunta “Clean Sky”, il-Kummissjoni għandha tkun responsabbli għall-istabbiliment u t-tħaddim inizjali ta' l-Impriża Konġunta “Clean Sky” sakemm ikollha l-kapaċità operattiva biex timplimenta l-baġit tagħha stess.
            
         
               (32)
            
            
               L-Impriża Konġunta “Clean Sky” għandha tiġi stabbilita fi Brussell, il-Belġju. Ftehim ta' ospitant għandu jiġi ffirmat bejn l-Impriża Konġunta “Clean Sky” u l-Belġju dwar akkomodazzjoni f'uffiċini, privileġġi u immunitajiet u appoġġ ieħor li għandu jingħata mill-Belġju lill-Impriża Konġunta “Clean Sky”.
            
         
               (33)
            
            
               Billi l-objettiv ta' l-azzjoni, speċifikament it-twaqqif ta' l-Impriża Konġunta “Clean Sky”, ma jistax jintlaħaq b'mod suffiċjenti mill-Istati Membri minħabba n-natura transnazzjonali ta' l-isfida kbira ta' riċerka li ġiet identifikata, li teħtieġ l-akkomunament ta' konoxxenza komplementari u ta' riżorsi finanzjarji fis-setturi u l-fruntieri kollha u għalhekk tista' tintlaħaq aħjar fil-livell Komunitarju, il-Komunità tista' tadotta xi miżuri, skond il-prinċipju tas-sussidjarjetà kif stabbilit fl-Artikolu 5 tat-Trattat. Skond il-prinċipju tal-proporzjonalità, kif stabbilit f'dak l-Artikolu, dan ir-Regolament ma jmurx lil hinn minn dak li huwa meħtieġ sabiex jintlaħaq dan l-objettiv,
            
         ADOTTA DAN IR-REGOLAMENT:
   Artikolu 1
   Twaqqif ta' Impriża Konġunta
   1.   Għall-implimentazzjoni ta' l-Inizjattiva Teknoloġika Konġunta “Clean Sky”, Impriża Konġunta skond l-Artikolu 171 tat-Trattat b'dan qed tiġi stabbilita għal perijodu sal-31 ta' Diċembru 2017 (minn hawn 'il quddiem imsejħa l-Impriża Konġunta “Clean Sky”).
   2.   Għandha jkollha s-sede tagħha fi Brussell, il-Belġju.
   Artikolu 2
   Objettivi ta' l-Impriża Konġunta
   1.   L-Impriża Konġunta “Clean Sky” għandha tikkontribwixxi għall-implimentazzjoni tas-Seba' Programm Kwadru u b'mod partikolari tat-Tema 7, Trasport (inkluża l-Aeronawtika) tal-Programm Speċifiku Kooperazzjoni.
   2.   L-objettivi ta' l-Impriża Konġunta “Clean Sky” għandhom ikunu dawn li ġejjin:
   
               (a)
            
            
               li taċċelera fl-UE l-iżvilupp, il-validazzjoni u d-dimostrazzjoni ta' teknoloġiji nodfa għat-Trasport bl-Ajru għall-użu mill-aktar fis possibbli;
            
         
               (b)
            
            
               li tiżgura l-implimentazzjoni koerenti ta' l-isforzi tar-riċerka Ewropej li jimmiraw għat-titjib ambjentali fil-qasam tat-Trasport bl-Ajru;
            
         
               (ċ)
            
            
               li toħloq Sistema tat-Trasport bl-Ajru radikalment innovattiva, abbażi ta' l-integrazzjoni ta' teknoloġiji avvanzati u dimostrazzjonijiet fuq skala kbira, bil-mira li jitnaqqas l-impatt ambjentali tat-trasport bl-ajru permezz ta' tnaqqis sinifikanti tal-ħoss u l-emissjonijiet ta' gass, flimkien ma' titjib ta' l-ekonomija tal-fjuwil fl-ajruplani;
            
         
               (d)
            
            
               li taċċellera l-ħolqien ta' konoxxenza ġdida, l-innovazzjoni u l-użu tar-riċerka bi prova tat-teknoloġiji rilevanti u sistema ta' sistemi kompletament integrata, fl-ambjent operattiv adegwat, li jwasslu għal kompetittività industrijali aktar b'saħħitha.
            
         Artikolu 3
   Status ġuridiku
   L-Impriża Konġunta “Clean Sky” għandha tkun korp Komunitarju u jkollha personalità ġuridika. Fl-Istati Membri kollha tal-Komunità, għandha tgawdi l-kapaċità ġuridika l-aktar estensiva mogħtija lil persuni ġuridiċi skond il-liġijiet ta' dawk l-Istati. Tista', b'mod partikolari takkwista jew tagħmel użu minn proprjetà mobbli jew immobbli u tkun parti fi proċeduri ġuridiċi.
   Artikolu 4
   Statuti
   L-Istatuti ta' l-Impriża Konġunta “Clean Sky”, kif stabbiliti fl-Anness I għal dan, jikkostitwixxu parti integrali ta' dan ir-Regolament u b'dan huma adottati.
   Artikolu 5
   Kontribut Komunitarju
   1.   Il-kontribut massimu tal-Komunità lill-Impriża Konġunta “Clean Sky”, li tkopri l-ispejjeż ta' ġestjoni u l-attivitajiet ta' riċerka, għandu jkun ta' EUR 800 miljun imħallas mill-approprijazzjoni tal-baġit allokat lit-Tema “Trasport” tal-Programm Speċifiku “Kooperazzjoni” li jimplimenta s-Seba' Programm Kwadru, skond l-Artikolu 54(2)(b) tar-Regolament tal-Kunsill (KE, Euratom) Nru 1605/2002.
   2.   Fejn ikun xieraq, il-kontribut tal-Komunità magħmul lill-Impriża Konġunta “Clean Sky” għal finanzjament ta' l-attivitajiet ta' riċerka għandu jinkludi l-finanzjament ta' proposti magħżula permezz ta' sejħiet għal proposti kompetittivi u miftuħa.
   Il-proċess ta' evalwazzjoni u għażla għandu jiżgura li l-allokazzjoni tal-finanzjament pubbliku ta' l-Impriża Konġunta “Clean Sky” għal sejħiet għal proposti kompetittivi jsegwi l-prinċipji ta' eċċellenza u kompetizzjoni, u għandu jitwettaq bl-għajnuna ta' esperti indipendenti.
   Kwalunkwe entità pubblika jew privata stabbilita fi Stat Membru jew f'pajjiż assoċjat mas-Seba' Programm Kwadru, għandha tkun eliġibbli għal tali finanzjament.
   3.   L-arranġamenti għall-kontribut finanzjarju tal-Komunità għandhom ikunu stabbiliti permezz ta' ftehim ġenerali u ftehim annwali ta' implimentazzjoni finanzjarja li għandhom jiġu konklużi bejn il-Kummissjoni, f'isem il-Komunità, u l-Impriża Konġunta “Clean Sky”.
   4.   Membri oħrajn ta' l-Impriża Konġunta għandhom jikkontribwixxu riżorsi mill-inqas ekwivalenti għall-kontribut tal-Komunità minbarra dawk allokati permezz ta' sejħiet għal proposti sabiex jitwettqu l-attivitajiet ta' riċerka ta' l-Impriża Konġunta “Clean Sky”.
   Artikolu 6
   Regolament Finanzjarju
   1.   L-Impriża Konġunta “Clean Sky” għandha tadotta regoli finanzjarji speċifiċi skond l-Artikolu 185(1) tar-Regolament 1605/2002. Huma jistgħu ma jsegwux ir-Regolament Finanzjarju Kwadru (8) meta l-ħtiġijiet operattivi speċifiċi ta' l-Impriża Konġunta “Clean Sky” jeħtieġu dan u suġġett għall-kunsens minn qabel tal-Kummissjoni.
   2.   L-Impriża Konġunta “Clean Sky” għandha jkollha kapaċità ta' verifika interna tagħha stess.
   Artikolu 7
   Persunal
   1.   Ir-Regolamenti tal-Persunal u r-regoli adottati b'mod konġunt mill-istituzzjonijiet tal-Komunitajiet għall-iskop ta' l-applikazzjoni tagħhom għandhom japplikaw għall-persunal ta' l-Impriża Konġunta “Clean Sky” u għad-Direttur Eżekuttiv tagħha.
   2.   Mingħajr preġudizzju għall-paragrafu 3 ta' dan l-Artikolu u l-Artikolu 7(3) ta' l-Istatuti, l-Impriża Konġunta “Clean Sky” għandha teżerċita s-setgħat konferiti lilha fuq l-awtorità li taħtar mir-Regolamenti tal-Persunal ta' l-uffiċjali tal-Komunitajiet Ewropej u fuq l-awtorità awtorizzata biex tikkonkludi kuntratti mill-Kondizzjonijiet ta' l-Impjieg ta' ħaddiema oħra tal-Komunitajiet Ewropej fir-rigward tal-persunal tagħha.
   3.   Il-Bord ta' Tmexxija għandu, bi qbil mal-Kummissjoni, jadotta l-miżuri implimentattivi neċessarji msemmija fl-Artikolu 110 tar-Regolamenti tal-Persunal.
   4.   Ir-riżorsi tal-persunal għandhom jiġu stabbiliti fil-pjan ta' l-istabbilment ta' l-Impriża Konġunta “Clean Sky” li għandu jiġi stabbilit fil-baġit annwali tagħha.
   5.   Il-persunal ta' l-Impriża Konġunta “Clean Sky” għandu jikkonsisti minn aġenti temporanji u aġenti kuntrattwali impjegati għal perijodu stabbilit li jista' jiġġedded mhux aktar minn darba għal perijodu stabbilit ieħor. Il-perijodu totali ta' ingaġġ m'għandux jeċċedi s-seba' snin u fl-ebda każ m'għandu jeċċedi l-perijodu ta' l-eżistenza ta' l-Impriża Konġunta.
   6.   L-ispejjeż kollha relatati mal-persunal għandhom ikunu ta' responsabbiltà ta' l-Impriża Konġunta “Clean Sky”.
   Artikolu 8
   Privileġġi u Immunitajiet
   Il-Protokoll dwar il-Privileġġi u l-Immunitajiet tal-Komunitajiet Ewropej għandu japplika għall-Impriża Konġunta “Clean Sky” u l-persunal tagħha.
   Artikolu 9
   Responsabbiltà
   1.   Ir-responsabbiltà kuntrattwali ta' l-Impriża Konġunta “Clean Sky” għandha tkun regolata mid-dispożizzjonijiet kuntrattwali rilevanti u mil-liġi applikabbli għall-ftehim jew għall-kuntratt ikkonċernat.
   2.   Fil-każ ta' responsabbiltà mhux kuntrattwali, l-Impriża Konġunta “Clean Sky” għandha, skond il-prinċipji ġenerali li huma komuni fil-liġijiet ta' l-Istati Membri, tagħmel tajjeb għal kwalunkwe danni kkaġunati mill-persunal tagħha waqt il-qadi tad-dmirijiet tagħhom.
   3.   Kwalunkwe ħlas mill-Impriża Konġunta “Clean Sky” fir-rigward tar-responsabbiltà msemmija fil-paragrafi 1 u 2 u n-nefqiet u l-ispejjeż li jsiru b'konnessjoni magħha għandhom jitqiesu bħala nefqa ta' l-Impriża Konġunta “Clean Sky” u għandhom ikunu koperti mir-riżorsi ta' l-Impriża Konġunta “Clean Sky”.
   4.   L-Impriża Konġunta “Clean Sky” għandha tkun responsabbli unikament biex tissodisfa l-obbligazzjonijiet tagħha.
   Artikolu 10
   Ġurisdizzjoni tal-Qorti tal-Ġustizzja u Liġi applikabbli
   1.   Il-Qorti tal-Ġustizzja għandha jkollha ġurisdizzjoni fir-rigward ta':
   
               (a)
            
            
               kwalunkwe disputa bejn il-Membri li għandha x'jaqsam mas-suġġett ta' dan ir-Regolament u/jew l-Istatuti msemmija fl-Artikolu 4;
            
         
               (b)
            
            
               skond kwalunkwe klawżola ta' arbitraġġ li jkun hemm fi ftehim u kuntratti konklużi mill-Impriża Konġunta “Clean Sky”;
            
         
               (ċ)
            
            
               azzjonijiet kontra l-Impriża Konġunta “Clean Sky”, inklużi deċiżjonijiet tal-Korpi tagħha, skond il-kondizzjonijiet previsti fl-Artikoli 230 u 232 tat-Trattat;
            
         
               (d)
            
            
               disputi marbuta ma' kumpens għal danni kkawżati mill-persunal ta' l-Impriża Konġunta “Clean Sky” fil-qadi tad-dmirijiet tagħhom.
            
         2.   Għal kwalunkwe kwistjoni mhux koperta minn dan ir-Regolament jew minn atti oħra tal-liġi Komunitarja, għandha tapplika l-liġi ta' l-Istat fejn tinsab is-sede ta' l-Impriża Konġunta “Clean Sky”.
   Artikolu 11
   Rapport, Evalwazzjoni u Awtorizzazzjoni
   1.   Il-Kummissjoni għandha tippreżenta lill-Parlament Ewropew u lill-Kunsill rapport annwali dwar il-progress miksub mill-Impriża Konġunta “Clean Sky”. Dan ir-rapport għandu jinkludi dettalji ta' l-implimentazzjoni, inkluż l-għadd ta' proposti mressqa, l-għadd magħżula għall-finanzjament, it-tip ta' parteċipanti, inklużi l-SMEs u l-istatistika diviża għal kull pajjiż. Dan ir-rapport annwali għandu jinkludi b'mod partikolari r-riżultati tal-valutazzjoni ta' l-Evalwatur tat-Teknoloġija msemmi fl-Artikolu 8(1) ta' l-Istatuti, kif meħtieġ.
   2.   Tliet snin wara l-adozzjoni ta' dan ir-Regolament (iżda fi kwalunkwe każ mhux aktar tard mill-31 ta' Diċembru 2010), u sussegwentement sal-31 ta' Diċembru 2013, il-Kummissjoni għandha tagħmel evalwazzjoni bl-assistenza ta' esperti indipendenti abbażi tat-termini ta' referenza stabbiliti wara konsultazzjoni ma' l-Impriża Konġunta. Dawn l-evalwazzjonijiet għandhom ikopru l-kwalità u l-effiċjenza ta' l-Impriża Konġunta “Clean Sky” u l-progress lejn l-objettivi stabbiliti. Il-Kummissjoni għandha tikkomunika lill-Kunsill il-konklużjonijiet tagħha flimkien ma' l-osservazzjonijiet tagħha u, fejn ikun adegwat, il-proposti tagħha għall-emendament ta' dan ir-Regolament, inkluża l-possibbiltà li l-Impriża Konġunta tingħalaq bikri.
   3.   Mhux aktar tard minn sitt xhur wara t-tmiem ta' l-Impriża Konġunta, il-Kummissjoni għandha tagħmel evalwazzjoni finali ta' l-Impriża Konġunta “Clean Sky” bl-għajnuna ta' esperti indipendenti. Ir-riżultati ta' l-evalwazzjoni finali għandhom jiġu preżentati lill-Parlament Ewropew u lill-Kunsill.
   4.   Il-kwittanza għall-implimentazzjoni tal-baġit ta' l-Impriża Konġunta “Clean Sky” għandha tingħata mill-Parlament Ewropew, fuq ir-rakkomandazzjoni mill-Kunsill, skond proċedura prevista mir-regoli finanzjarji ta' l-Impriża Konġunta “Clean Sky”.
   Artikolu 12
   Protezzjoni ta' l-Interessi Finanzjarji tal-Membri u Miżuri Kontra l-Frodi
   1.   L-Impriża Konġunta “Clean Sky” għandha tiżgura li l-interessi finanzjarji tal-membri tagħha jkunu protetti b'mod adegwat billi twettaq jew tħalli li jitwettqu kontrolli interni u esterni adegwati.
   2.   Jekk il-Membri jiskopru xi irregolaritajiet, għandhom jirriżervaw id-dritt li jnaqqsu jew jissospendu kwalunkwe kontribut sussegwenti lill-Impriża Konġunta “Clean Sky”, jew li jieħdu lura l-ammont minfuq mingħajr raġuni.
   3.   Għall-finijiet tal-ġlieda kontra l-frodi, kontra l-korruzzjoni u kontra atti oħra illegali, għandu japplika r-Regolament (KE) Nru 1073/1999.
   4.   L-Impriża Konġunta “Clean Sky”għandha twettaq kontrolli fuq il-post u verifiki finanzjarji fost id-destinatarji tal-finanzjament pubbliku ta' Impriża Konġunta “Clean Sky”.
   5.   Il-Kummissjoni u/jew il-Qorti ta' l-Awdituri jistgħu, jekk ikun meħtieġ, jagħmlu verifiki fuq il-post fost id-destinatarji tal-finanzjament ta' l-Impriża Konġunta “Clean Sky” u l-aġenti responsabbli għall-allokazzjoni tiegħu. Għal dak il-għan, l-Impriża Konġunta “Clean Sky”għandha tiżgura li l-ftehim ta' għoti u l-kuntratti jipprevedu d-dritt tal-Kummissjoni u/jew tal-Qorti ta' l-Awdituri li jwettqu l-kontrolli adegwati u, fil-każ li jinsabu irregolaritajiet, li jimponu penalitajiet dissważivi u proporzjonati.
   6.   L-OLAF (9) għandu jgawdi mill-istess setgħat fir-rigward ta' Impriża Konġunta u l-persunal tiegħu bl-istess mod li jgawdih minnhom fir-rigward ta' dipartimenti tal-Kummissjoni. Malli tiġi stabbilita l-Impriża Komuni, għandha taċċedi għall-Ftehim Interistituzzjonali tal-25 ta' Mejju 1999 bejn il-Parlament Ewropew, il-Kunsill u l-Kummissjoni fir-rigward ta' investigazzjonijiet interni mill-OLAF. L-Impriża Konġunta “Clean Sky” għandha tadotta l-miżuri meħtieġa biex jiġu ffaċilitati l-investigazzjonijiet interni min-naħa ta' l-OLAF.
   Artikolu 13
   Kunfidenzjalità
   Mingħajr preġudizzju għall-Artikolu 14, l-Impriża Konġunta “Clean Sky”għandha tiżgura l-protezzjoni ta' informazzjoni sensittiva, li l-kxif tagħmel jista' jkun ta' ħsara għall-interessi tal-Membri tagħha jew tal-parteċipanti fl-attivitajiet ta' l-Impriża Konġunta “Clean Sky”.
   Artikolu 14
   Trasparenza
   1.   Ir-Regolament (KE) Nru 1049/2001 tal-Parlament Ewropew u tal-Kunsill tat-30 ta' Mejju 2001 dwar l-aċċess għal dokumenti tal-Parlament Ewropew, tal-Kunsill u tal-Kummissjoni (10) għandu japplika għal dokumenti miżmuma mill-Impriża Konġunta “Clean Sky”.
   2.   L-Impriża Konġunta “Clean Sky” għandha tadotta l-arranġamenti prattiċi għall-implimentazzjoni tar-Regolament (KE) Nru 1049/2001 tas-7 ta' Awwissu 2008.
   3.   Id-deċiżjonijiet meħuda mill-Impriża Konġunta “Clean Sky” skond l-Artikolu 8 tar-Regolament (KE) Nru 1049/2001 jistgħu jkunu s-suġġett ta' lment lill-Ombudsman jew ta' azzjoni quddiem il-Qorti tal-Ġustizzja, skond il-kondizzjonijiet stabbiliti fl-Artikoli 195 u 230 tat-Trattat rispettivament.
   4.   L-Impriża Konġunta “Clean Sky” għandha tadotta l-arranġamenti prattiċi għall-implimentazzjoni tar-Regolament (KE) Nru 1367/2006 tal-Parlament Ewropew u tal-Kunsill tas-6 ta' Settembru 2006 dwar l-applikazzjoni għall-istituzzjonijiet u l-korpi tal-Komunità tad-dispożizzjonijiet tal-Konvenzjoni ta' Aarhus dwar l-Aċċess għall-Informazzjoni, il-Parteċipazzjoni tal-Pubbliku fit-Teħid ta' Deċiżjonijiet u l-Aċċess għall-Ġustizzja fi Kwistjonijiet Ambjentali lil istituzzjonijiet u korpi tal-Kummissjoni sa sitt xhur wara d-dħul fis-seħħ ta' dan ir-Regolament (11) tas-7 ta' Awwissu 2008.
   Artikolu 15
   Proprjetà Intellettwali
   L-Impriża Konġunta “Clean Sky” għandha tadotta regoli distinti li jirregolaw il-protezzjoni, l-użu u d-disseminazzjoni tar-riżultati tar-riċerka abbażi tal-prinċipji tar-Regolament (KE) 1906/2006 kif stabbilit fl-Artikolu 23 ta' l-Istatuti li jiżguraw li, fejn ikun il-każ, tiġi protetta l-proprjetà intellettwali ġġenerata fl-attivitajiet ta' riċerka skond dan ir-Regolament, u li r-riżultati tar-riċerka jintużaw u jiġu disseminati.
   Artikolu 16
   Azzjonijiet ta' tħejjija
   1.   Il-Kummissjoni għandha tkun responsabbli għall-istabbiliment u t-tħaddim inizjali ta' l-Impriża Konġunta “Clean Sky” sakemm l-Impriża Konġunta jkollha l-kapaċità operattiva biex timplimenta l-baġit tagħha stess. Hi għandha twettaq, skond il-liġi Komunitarja, l-azzjonijiet kollha meħtieġa b'kollaborazzjoni ma' Membri Fundaturi oħrajn u bl-involviment tal-Bord ta' Tmexxija.
   2.   Għal dak il-fini, sakemm id-Direttur Eżekuttiv jassumi d-dmirijiet tiegħu wara l-ħatra tiegħu mill-Bord ta' Tmexxija skond l-Artikolu 7(3)(a) ta' l-Istatuti, il-Kummissjoni tista' tassenja numru limitat mill-uffiċjali tagħha, inkluż wieħed biex jaqdi l-funzjonijiet tad-Direttur Eżekuttiv, fuq bażi temporanja.
   3.   Id-Direttur Eżekuttiv temporanju jista' jawtorizza l-ħlasijiet kollha koperti mill-krediti previsti fil-baġit ta' l-Impriża Konġunta “Clean Sky” ladarba jkunu approvati mill-Bord ta' Tmexxija u jista' jikkonkludi kuntratti, inklużi kuntratti tal-persunal wara l-adozzjoni tal-pjan ta' stabbiliment ta' l-Impriża Konġunta “Clean Sky”. L-uffiċjal awtorizzanti tal-Kummissjoni jista' jawtorizza l-ħlasijiet kollha koperti mill-krediti previsti fil-baġit ġenerali ta' l-Impriża Konġunta “Clean Sky”.
   Artikolu 17
   Appoġġ mill-Istat ospitanti
   Għandu jiġi konkluż ftehim ta' ospitalità bejn l-Impriża Konġunta “Clean Sky” u l-Belġju dwar akkomodazzjoni f'uffiċini, privileġġi u immunitajiet u appoġġ ieħor li għandu jingħata mill-Belġju lill-Impriża Konġunta “Clean Sky”.
   Artikolu 18
   Dħul fis-seħħ
   Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 20 ta' Diċembru 2007.
      
         
            Għall-Kunsill
         
         
            Il-President
         
         F. NUNES CORREIRA
      
   
   
      (1)  ĠU L 412, 30.12.2006, p. 1.
   
      (2)  ĠU L 400, 30.12.2006, p. 86. Verżjoni korretta bil-ĠU L 54, 22.2.2007, p. 30.
   
      (3)  ĠU L 248, 16.9.2002, p. 1. Ir-Regolament kif emendat bir-Regolament (KE) Nru 1995/2006 (ĠU L 390, 30.12.2006, p. 1).
   
      (4)  ĠU L 391, 30.12.2006, p. 1.
   
      (5)  ĠU L 312, 23.12.1995, p. 1.
   
      (6)  ĠU L 292,15.11.1996, p. 2.
   
      (7)  ĠU L 136,31.5.1999, p. 1.
   
      (8)  ĠU L 357,31.12.2002, p. 72.
   
      (9)  Deċiżjoni tal-Kummissjoni 1999/352/KE, KEFA, Euratom tat-28 ta' April 1999 li Twaqqaf l-Uffiċċju Ewropew Kontra l-Frodi (OLAF) (ĠU L 136, 31.5.1999, p. 20).
   
      (10)  ĠU L 145, 31.5.2001, p. 43.
   
      (11)  ĠU L 264, 25.9.2006, p. 13.
   
      ANNESS I
      STATUTI TA' L-IMPRIŻA KONĠUNTA “CLEAN SKY”
      Artikolu 1
      Definizzjonijiet
      Għall-finijiet ta' dawn l-Istatuti, għandhom japplikaw id-definizzjonijiet li ġejjin:
      
                  (a)
               
               
                  
                     Assoċjat tfisser entità legali unika magħżula wara sejħa għal sħubija u li timpenja ruħha tul l-eżistenza kollha ta' l-Impriża Konġunta u għal sehem minimu stabbilit tal-baġit ta' l-ITD.
               
            
                  (b)
               
               
                  Sejħiet għal Proposti: tfisser sejħiet miftuħa għal kompiti speċifiċi, li jirriżultaw fl-għażla ta' Msieħba fuq bażi kompetittiva.
               
            
                  (ċ)
               
               
                  
                     Sejħiet għall-Offerti tfisser sejħiet biex jiġu subkuntrattati kompiti speċifiċi mogħtija minn Mexxeja jew Assoċjati ta' l-ITD.
               
            
                  (d)
               
               
                  
                     Dimostratur tat-Teknoloġija Integrata (ITD) tfisser wieħed mis-6 oqsma teknoloġiċi li għandhom ikunu koperti mill-Impriża Konġunta “Clean Sky”.
               
            
                  (e)
               
               
                  
                     Mexxej ITD tfisser Ko-mexxej ta' wieħed mis-6 ITDs;
               
            
                  (f)
               
               
                  
                     Stati Nazzjonali tfisser l-Istati Membri u l-pajjiżi assoċjati mas-Seba’ Programm Kwadru.
               
            
                  (g)
               
               
                  
                     Imsieħeb tfisser entità legali magħżula matul il-JTI biex twettaq kompiti speċifiċi u mhix neċessarjament impenjata tul l-eżistenza kollha ta' l-Impriża Konġunta.
               
            
                  (h)
               
               
                  
                     Subkuntrattur tfisser entità legali li twettaq kompiti taħt kuntratt lill-Mexxej jew l-Assoċjat ta' l-ITD;
               
            
                  (i)
               
               
                  
                     Evalwatur Teknoloġiku (ET) tfisser l-attività ċentrali stabbilita skond l-Artikolu 8(1).
               
            Artikolu 2
      Kompiti u Attivitajiet
      Sabiex jinkisbu l-objettivi ta' ta’ l-Impriża Konġunta “Clean Sky” il-kompiti u l-attivitajiet ewlenin tagħha għandhom ikunu dawn li ġejjin:
      
                  (a)
               
               
                  Li tgħaqqad flimkien firxa ta' Dimostraturi tat-Teknoloġija Integrata bl-enfasi fuq teknoloġiji innovattivi u l-iżvilupp ta' dimostraturi fuq skala sħiħa;
               
            
                  (b)
               
               
                  Li tiffoka l-isforzi fid-Dimostraturi tat-Teknoloġija Integrata fuq riżultati importanti li jistgħu jgħinu biex jintlaħqu l-għanijiet ambjentali u tal-kompetittività ta' l-Ewropa;
               
            
                  (ċ)
               
               
                  Li ttejjeb il-proċess tal-verifika tat-tekonoloġija sabiex tidentifika u tneħħi l-ostakoli għall-penetrazzjoni futura tas-suq;
               
            
                  (d)
               
               
                  Li tiġbor flimkien ir-rekwiżiti ta' l-utenti biex tiggwida l-investiment fir-riċerka u l-iżvilupp lejn soluzzjonijiet operazzjonali u kummerċjalizzabbli;
               
            
                  (e)
               
               
                  Li timplimenta l-attivitajiet ta' riċerka u ta' żvilupp meħtieġa, fejn ikun xieraq billi tagħti għotjiet wara sejħiet għal proposti;
               
            
                  (f)
               
               
                  Li tagħmel għotjiet li jappoġġaw riċerka mwettqa mill-Membri tagħha u minn entitajiet oħra magħżula wara sejħiet għal proposti skond il-kriterji miftuħa maqbula mill-Bord ta' Tmexxija;
               
            
                  (g)
               
               
                  Li tippubblika informazzjoni dwar il-proġetti, inkluż l-isem tad-destinatarji u l-ammont tal-kontribut finanzjarju ta' l-Impriża Konġunta “Clean Sky” għal kull destinatarju;
               
            
                  (h)
               
               
                  Li tiżgura l-provvista ta' kuntratti għal servizzi u għal provvisti, fejn ikun adegwat, permezz ta' Sejħiet għal Offerti;
               
            
                  (i)
               
               
                  Li timmobilizza l-finanzjament meħtieġ mis-settur pubbliku u dak privat;
               
            
                  (j)
               
               
                  Li tikkonsulta ma' l-attivitajiet nazzjonali u internazzjonali fil-qasam tekniku ta' l-Impriża Konġunta, b'mod partikolari ma' l-Impriża Konġunta SESAR (1);
               
            
                  (k)
               
               
                  Li tinforma, permezz ta' laqgħat perijodiċi lill-Grupp ta' Rappreżentanti ta' l-Istati Nazzjonali u tinvolvi lil ACARE;
               
            
                  (l)
               
               
                  Li tinnotifika entitajiet ġuridiċi li jkunu kkonkludew ftehim dwar għotja ma' l-Impriża Konġunta “Clean Sky”, bl-opportunitajiet potenzjali għal self mill-Bank ta' Investiment Ewropew, b'mod partikolari il-Faċilità ta' Finanzjament għall-Qsim tar-Riskju stabbilita skond is-Seba’ Programm Kwadru;
               
            
                  (m)
               
               
                  Li tistimula l-involviment ta' SMEs fl-attivitajiet tagħha, skond l-objettivi tas-Seba’ Programm Kwadru għar-Riċerka; f'dan ir-rigward l-Impriża Konġunta “Clean Sky” għandha tistabbilixxi miri kwantitattivi rilevanti skond dawk stabbiliti fis-Seba’ Programm Kwadru;
               
            
                  (n)
               
               
                  Li tiżviluppa kooperazzjoni mill-qrib u tiżgura koordinazzjoni ma' attivitajiet Ewropej (b'mod partikolari l-Programm Kwadru), nazzjonali u transnazzjonali relatati.
               
            Artikolu 3
      Membri
      1.   Il-membri fundaturi ta' l-Impriża Konġunta “Clean Sky” għandhom ikunu dawn li ġejjin:
      
                  (a)
               
               
                  il-Komunità Ewropea, irrappreżentata mill-Kummissjoni; u,
               
            
                  (b)
               
               
                  ma' l-aċċettazzjoni ta' l-Istatuti ta' l-Impriża Konġunta “Clean Sky”, 12-il mexxej ta' l-ITD u l-Assoċjati.
               
            Il-Kummissjoni u l-mexxejja ta' l-ITDs għandu jkollhom viżibbiltà ġenerali ta' l-attivitajiet tal-JTI, u għandhom ikunu responsabbli għat-teħid ta' deċiżjonijiet strateġiċi ġenerali.
      L-Assoċjati għandhom jipparteċipaw f'ITD wieħed jew aktar, għandhom jieħdu b'mod konġunt deċiżjonijiet tekniċi li għandhom jittieħdu rigward dawn l-ITDs, u jikkontribwixxu sehem ġust għall-programm ta' ħidma sħiħ ta' dawn l-ITDs.
      Il-Mexxeja fundaturi ta' l-ITD u l-Assoċjati huma elenkati fl-Anness II, suġġett għall-ewwel subparagrafu.
      2.   Kwalunkwe entità pubblika jew privata stabbilita fi Stat Membru jew f'pajjiż assoċjat mas-Seba’ Programm Kwadru tista' tapplika biex issir membru ta' l-Impriża Konġunta “Clean Sky”, sakemm:
      
                  (a)
               
               
                  bħala Mexxejja ta' l-ITD, jintrabtu li jikkontribwixxu riżorsi fi proporzjon ma' l-attivitajiet ġenerali tal-JTI u konsistenti magħhom;
               
            
                  (b)
               
               
                  bħala Assoċjati, l-impenn tagħhom ikun fi proporzjon mal-baġit ta' l-ITD li jipparteċipaw fih u konsistenti mar-rekwiżiti ta' l-ITD.
               
            3.   Il-membri fundaturi kif imsemmija fil-paragrafu 1 u l-membri ġodda kif imsemmija fil-paragrafu 2 għandhom jissejħu minn hawn 'il quddiem “Membri”.
      Artikolu 4
      Aċċess u bidliet għas-sħubija
      Ir-Regoli ta' l-Adeżjoni:
      Kwalunkwe entità ġuridika pubblika jew privata stabbilita fi Stat Membru jew f'pajjiż assoċjat mas-Seba' Programm Kwadru tista' tapplika biex issir Membru ta' l-Impriża Konġunta “Clean Sky”, skond il-kondizzjonijiet t’hawn taħt:
      
                  —
               
               
                  l-entitajiet ġuridiċi li japplikaw biex isiru Mexxejja jew Assoċjati ta' Dimostratur tat-Teknoloġija Integrata għandhom jaċċettaw l-Istatuti ta' l-Impriża Konġunta “Clean Sky”,
               
            
                  —
               
               
                  l-entitajiet ġuridiċi li japplikaw biex isiru Mexxejja tad-Dimostraturi tat-Teknoloġija Integrata għandhom jintrabtu li jisfruttaw ir-riżultati tagħha wara, li jikkontribwixxu finanzjarjament għall-ispejjeż ta' ġestjoni ta' l-Impriża Konġunta “Clean Sky” b'impenn proporzjonat mal-baġit sħiħ tagħha, u li jikkontribwixxu għad-Dimostraturi tat-Teknoloġija Integrata li huma jmexxu,
               
            
                  —
               
               
                  l-entitajiet ġuridiċi li japplikaw biex isiru Assoċjati għandhom jintrabtu li jikkontribwixxu finanzjarjament għall-Impriża Konġunta “Clean Sky” f'ITD wieħed jew aktar skond limiti stabbiliti minn qabel ta' impenn proporzjonat mal-baġit ta' dak l-ITD, u li jikkontribwixxu finanzjarjament għall-ispejjeż ta' ġestjoni ta' l-Impriża Konġunta “Clean Sky”.
               
            Is-sejħiet għall-Assoċjati għandhom ikunu stigati mill-ħtieġa għal kapaċitajiet ewlenin fid-diversi ITDs. Il-karigi vakanti għandhom ikunu ppubblikati permezz tal-websajt “Clean Sky”, ikkomunikati permezz tal-Grupp ta' Rappreżentanti ta' l-Istati Nazzjonali u kanali oħrajn fejn xieraq.
      Deċiżjoni tal-Bord ta' Tmexxija:
      Kwalunkwe applikazzjoni għal sħubija ġdida fl-Impriża Konġunta “Clean Sky” għandha tiġi indirizzata lill-Bord ta' Tmexxija għall-approvazzjoni tiegħu skond il-proċedura stabbilita fl-Artikolu 5 u tiġi ppreżentata lill-Grupp ta' Rappreżentanti ta' l-Istati Nazzjonali għall-informazzjoni.
      Id-deċiżjonijiet tal-Bord ta' Tmexxija dwar l-adeżjoni ta' kwalunkwe entità ġuridika oħra għandhom isiru b'kont meħud tar-rilevanza u tal-valur miżjud addizzjonali ta' l-applikant għall-ksib ta' l-objettivi ta' l-Impriża Konġunta “Clean Sky”, kif ukoll tal-kapaċità tagħhom li jisfruttaw it-teknoloġiji żviluppati. Għal kwalunkwe applikazzjoni għal adeżjoni ġdida, il-Kummissjoni għandha tipprovdi informazzjoni f'waqtha lill-Kunsill dwar l-evalwazzjoni u, fejn applikabbli, dwar id-deċiżjoni tal-Bord ta' Tmexxija.
      3.   Is-Sħubija fl-Impriża Konġunta “Clean Sky” ma tistax tiġi ttrasferita lil terza parti ħlief bl-approvazzjoni bil-miktub minn qabel tal-Bord ta' Tmexxija.
      Kwalunwe Membru jista’, f'ċirkostanzi eċċezzjonali u suġġett għall-kunsens tal-Bord ta' Tmexxija u l-Kumitat Permanenti ta' kwalunkwe ITDs rilevanti, jirtira mill-Impriża Konġunta “Clean Sky”. Wara l-irtirar l-ex Membru għandu jkun meħlus minn kwalunkwe obbligu ħlief dawk li jkun daħal għalihom permezz ta' kuntratti impenjati ma' l-Impriża Konġunta “Clean Sky” u ma' Membri oħrajn skond dawn l-Istatuti, qabel l-irtirar tal-Membri.
      Artikolu 5
      Korpi ta' l-Impriża Konġunta “Clean Sky”
      1.   Il-korpi ta' l-Impriża Konġunta “Clean Sky” għandhom ikunu:
      
                  —
               
               
                  il-Bord ta' Tmexxija,
               
            
                  —
               
               
                  id-Direttur Eżekuttiv,
               
            
                  —
               
               
                  il-Kumitati ta' Tmexxija tad-Dimostraturi tat-Teknoloġija Integrata,
               
            
                  —
               
               
                  il-Kumitat ta' Tmexxija ta' l-Evalwatur tat-Teknoloġija, u
               
            
                  —
               
               
                  il-Forum Ġenerali.
               
            Grupp ta' Rappreżentanti ta' l-Istati Nazzjonali għandu jkun korp estern konsultattiv għall-Impriża Konġunta “Clean Sky”.
      2.   Jekk kompitu speċifiku ma jiġix assenjat lil wieħed minn dawn il-korpi, il-Bord ta' Tmexxija għandu jkun il-korp kompetenti.
      3.   Għandu jiġi stabbilit Bord Konsultattiv kif ikun xieraq mill-Impriża Konġunta, biex jagħti pariri u jagħmel rakkomandazzjonijiet lill-Impriża Konġunta “Clean Sky” dwar suġġetti ta' ġestjoni, finanzi u teknika.
      Artikolu 6
      Il-Bord ta' Tmexxija
      1.   Il-Bord ta' Tmexxija huwa l-korp ta' Tmexxija ta' l-Impriża Konġunta “Clean Sky”.
      Kompożizzjoni
      Il-Bord ta' Tmexxija għandu jkun kompost minn rappreżentanti nnominati mill-paritjiet segwenti:
      
                  (a)
               
               
                  Il-Komunità Ewropea, irrappreżentata mill-Kummissjoni,
               
            
                  (b)
               
               
                  Il-Mexxejja tad-Dimostraturi tat-Teknoloġija Integrata,
               
            
                  (ċ)
               
               
                  Assoċjat wieħed għal kull Dimostratur tat-Teknoloġija Integrata, kif stabbilit fl-Artikolu 8.4(f) ta' dawn l-Istatuti.
               
            Teħid ta' Deċiżjonijiet
      Kull membru individwali tal-Bord ta' Tmexxija għandu jkollu vot ugwali wieħed.
      Il-Bord ta' Tmexxija għandu jieħu deċiżjonijiet b'maġġoranza ta' 2/3 tal-voti kollha eliġibbli. Il-voti eliġibbli jinkludu dawk ta' membri li ma jkunux preżenti għal-laqgħa.
      Il-kunsens tal-Mexxejja kollha tad-Dimostraturi tat-Teknoloġija Integrata milquta huwa meħtieġ biex tiġi modifikata l-allokazzjoni tal-baġit lil u fi ħdan id-Dimostraturi tat-Teknoloġija Integrata.
      Presidenza
      
                  (a)
               
               
                  Il-Bord Eżekuttiv għandu jaħtar president u viċi-president minn fost ir-rappreżentanti tiegħu. Ir-rappreżentant tal-Kummissjoni m'għandux ikun eliġibbli għall-ebda waħda minn dawn il-funzjonijiet.
               
            
                  (b)
               
               
                  Il-president u l-viċi-president tal-Bord ta' Tmexxija għandhom jiġu eletti għal perijodu ta' sena waħda (1) u jistgħu jerġgħu jiġu eletti għal sena waħda oħra.
               
            Laqgħat
      Il-Bord ta' Tmexxija għandu jiltaqa' mill-inqas darbtejn fis-sena.
      Laqgħat straordinarji għandhom jissejjħu fuq talba tal-president tal-Bord ta' Tmexxija jew tal-Kummissjoni jew tad-Direttur Eżekuttiv.
      Il-laqgħat normalment għandhom isiru fis-sede ta' l-Impriża Konġunta “Clean Sky”.
      Ħlief jekk jiġi deċiż mod ieħor, id-Direttur Eżekuttiv għandu jipparteċipa fil-laqgħat.
      Il-President tal-Grupp ta' Rappreżentanti ta' l-Istati Nazzjonali għandu jkollu d-dritt jattendi laqgħat tal-Bord ta' Tmexxija bħala osservatur.
      Rwol u kompiti
      Il-Bord ta' Tmexxija għandu jkun responsabbli, b'mod partikolari għal:
      
                  (a)
               
               
                  Id-definizzjoni jew tibdil ta' l-orjentament strateġiku;
               
            
                  (b)
               
               
                  Il-konklużjoni, ir-rinunzja u/jew il-korrezzjoni ta' kuntratti;
               
            
                  (ċ)
               
               
                  L-adozzjoni tar-regoli finanzjarji ta' l-Impriża Konġunta “Clean Sky” skond l-Artikolu 6 ta' dan ir-Regolament;
               
            
                  (d)
               
               
                  L-adozzjoni tal-baġit u tal-kontijiet annwali ta' l-Impriża Konġunta “Clean Sky”;
               
            
                  (e)
               
               
                  L-adozzjoni ta' tibdil fl-allokazzjoni tal-baġit lid-Dimostraturi tat-Teknoloġija Integrata;
               
            
                  (f)
               
               
                  L-adozzjoni tal-programmi ta' ħidma annwali ta' l-ITD;
               
            
                  (g)
               
               
                  L-approvazzjoni tar-rapporti annwali mill-Mexxejja tad-Dimostraturi tat-Teknoloġija Integrata u d-Direttur Eżekuttiv u l-eżami tal-progress tar-riċerka;
               
            
                  (h)
               
               
                  Azzjonijiet kontra Mexxejja tad-Dimostraturi tat-Teknoloġija Integrata u l-Assoċjati u/jew il-ftehim ta' termini ta' kompromess f'disputi bejn l-Impriża Konġunta “Clean Sky” u kwalunkwe mill-Membri tagħha;
               
            
                  (i)
               
               
                  Soluzzjoni ta' disputi fit-tielet istanza fl-ITDs;
               
            
                  (j)
               
               
                  Soluzzjoni ta' disputi fit-tieni istanza madwar l-ITDs;
               
            
                  (k)
               
               
                  Id-dħul ta' mexxejja u Assoċjati ġodda ta' Dimostraturi tat-Teknoloġija Integrata kif ukoll l-istabbiliment tal-livell minimu ta' impenn tagħhom;
               
            
                  (l)
               
               
                  Il-proċeduri ta' l-għażla permezz ta' sejħiet għal proposti/Offerti;
               
            
                  (m)
               
               
                  It-trasferiment tas-Sħubija;
               
            
                  (n)
               
               
                  Ir-reviżjoni fit-tieni istanza u l-ftuħ mill-ġdid ta' deċiżjonijiet in konnessjoni ma' l-għażla ta' sħab li jiġu kkontestati;
               
            
                  (o)
               
               
                  L-adozzjoni ta' tibdil fir-riżultati prinċipali;
               
            
                  (p)
               
               
                  Il-ħatra, l-estensjoni tal-mandat jew it-tneħħija tad-Direttur Eżekuttiv;
               
            
                  (q)
               
               
                  L-approvazzjoni tal-proposti tad-Direttur Eżekuttiv għal tibdil fil-livelli tal-persunal tad-Direttorat;
               
            
                  (r)
               
               
                  L-ispeċifikazzjoni tal-kompiti u r-responsabbiltajiet tad-Direttur Eżekuttiv stabbiliti fl-Artikolu 7(4);
               
            
                  (s)
               
               
                  L-approvazzjoni ta' l-istrateġija tal-Komunikazzjoni u d-Disseminazzjoni ta' l-Impriża Konġunta “Clean Sky”;
               
            
                  (t)
               
               
                  L-approvazzjoni tal-prinċipji għall-konsultazzjoni u għad-djalogu mal-pubbliku;
               
            
                  (u)
               
               
                  Il-promozzjoni ta' politika tad-diversità tar-riżorsi umani u l-ugwaljanza bejn is-sessi;
               
            
                  (v)
               
               
                  L-iżvilupp ta' strateġija ta' relazzjonijiet esterni f'perspettiv internazzjonali;
               
            
                  (w)
               
               
                  Regoli għall-valutazzjoni ta' kontributi mhux finanzjarji;
               
            
                  (x)
               
               
                  L-adozzjoni ta' l-arranġamenti prattiċi għall-implimentazzjoni tar-Regolament (KE) Nru 1049/2001 imsemmi fl-Artikolu 14(2) ta' dan ir-Regolament.
               
            7.   Il-Komunità għandha żżomm id-dritt ta' veto fir-rigward tad-deċiżjonijiet kollha relatati ma' l-użu tal-kontribut finanzjarju tagħha, deċiżjonijiet dwar il-likwidazzjoni u l-istralċ ta' l-Impriża Konġunta, l-adozzjoni ta' bidliet kbar fl-allokazzjonijiet baġitarji lil u fi ħdan id-Dimostraturi tat-Teknoloġija Integrata, u deċiżjonijiet relatati mal-punti (a), (b), (c), (h), (k), (l), (m), (n), (o), (p), (w) u (x).
      Regoli
      Il-Bord ta' Tmexxija għandu jadotta r-regoli ta' proċedura dettaljati tiegħu.
      Artikolu 7
      Direttur Eżekuttiv
      1.   Id-Direttur Eżekuttiv għandu jkun responsabli għat-tmexxija ġenerali ta' l-Impriża Konġunta “Clean Sky” u huwa r-rappreżentant ġuridiku tagħha. Għandu jirraporta u jirrispondi għal għemilu lill-Bord ta' Tmexxija.
      Id-Direttur Eżekuttiv għandu jwettaq id-doveri tiegħu b'indipendenza sħiħa.
      Fir-rigward tal-persunal, id-Direttur Eżekuttiv għandu jeżerċita s-setgħat kollha stipulati fl-Artikolu 7(2) ta' dan ir-Regolament.
      2.   Id-Direttur Eżekuttiv għandu jkun mgħejun fit-twettiq tad-doveri tiegħu mill-persunal tad-Direttorat. Il-persunal tad-Direttorat għandu jwettaq il-funzjonijiet kollha ta' appoġġ li jkunu meħtieġa.
      Id-Direttur Eżekuttiv ta' l-Impriża Konġunta għandu jagħżel u jaħtar il-persunal tad-Direttorat.
      Ħatra tad-Direttur Eżekuttiv
      
                  (a)
               
               
                  Id-Direttur Eżekuttiv għandu jinħatar mill-Bord ta' Tmexxija għal perijodu ta' tliet snin, wara sejħa għal espressjonijiet ta' interess ippubblikata fil-Ġurnal Uffiċjali ta' l-Unjoni Ewropea u f'rivisti perijodiċi jew f'siti ta' l-Internet oħrajn. Wara evalwazzjoni tal-prestazzjoni tad-Direttur Eżekuttiv, il-Bord ta' Tmexxija jista' jestendi l-perijodu tal-kariga darba waħda għal żmien adizzjonali ta' mhux aktar minn erba' snin.
               
            
                  (b)
               
               
                  Id-Direttur Eżekuttiv jista' jitneħħa mill-kariga mill-Bord ta' Tmexxija.
               
            Rwol u kompiti tad-Direttur Eżekuttiv
      Id-Direttur Eżekuttiv għandu b'mod partikolari:
      
                  (a)
               
               
                  Jirrapporta lill-Bord ta' Tmexxija;
               
            
                  (b)
               
               
                  Jikkoordina u jsegwi l-attivitajiet tad-Dimostraturi tat-Teknoloġija Integrata (permezz ta' laqgħat ta' koordinazzjoni tad-Dimostraturi tat-Teknoloġija Integrata), jipprepara rapporti tekniċi u finanzjarji;
               
            
                  (ċ)
               
               
                  Jissorvelja l-attivitajiet ta' integrazzjoni u ta' interazzjoni u jsejjaħ u jmexxi r-reviżjonijiet kif ikun meħtieġ;
               
            
                  (d)
               
               
                  Jippresjedi l-Kumitat ta' Tmexxija ta' l-Evalwatur tat-Teknoloġiku, jipparteċipa bħala osservatur attiv fil-Kumitati ta' Tmexxija tad-Dimostraturi tat-Teknoloġija Integrata;
               
            
                  (e)
               
               
                  Jissorvelja l-progress ta' l-ITDs lejn il-kisba tal-miri ambjentali, ibbażati fuq il-valutazzjonijiet ta' l-Evalwatur tat-Teknoloġija;
               
            
                  (f)
               
               
                  Jissorvelja l-parteċipazzjoni ta' l-SMEs biex jiżgura li l-livelli mmirati ta' parteċipazzjoni jintlaħqu;
               
            
                  (g)
               
               
                  Jimplimenta proċessi ta' sejħiet għal proposti u ta' Sejħiet għal Offerti abbażi tal-kontenut definit mill-Kumitat ta' Tmexxija rilevanti ta' l-ITD;
               
            
                  (h)
               
               
                  Jimplimenta l-proċess ta' reviżjoni fl-ewwel istanza fil-każ ta' deċiżjonijiet in konnessjoni ma' l-għażla ta' Sħab li jiġu kkontestati;
               
            
                  (i)
               
               
                  Jimmaniġġa s-soluzzjoni ta' disputi fit-tieni istanza fl-ITDs;
               
            
                  (j)
               
               
                  Jimmaniġġa s-soluzzjoni ta' disputi fl-ewwel istanza fost l-ITDs;
               
            
                  (k)
               
               
                  Jivverifika l-kontributi finanzjarji tal-mexxejja ta' Dimostraturi tat-Teknoloġija Integrata u l-Assoċjati, jivverifika l-infiq mal-pjani u jwettaq evalwazzjonijiet tal- kontributi finanzjarji fuq bażi annwali;
               
            
                  (l)
               
               
                  Jipprepara l-baġits annwali, jimplimentahom, u jirrappreżenta l-Impriża Konġunta “Clean Sky” fil-proċedura annwali tal-kwittanza tal-baġit;
               
            
                  (m)
               
               
                  Jipprovdi lill-Bord ta' Tmexxija u lill-Kummissjoni bir-rapporti tekniċi u finanzjarji;
               
            
                  (n)
               
               
                  Jipprepara, flimkien mal-president tal-Bord ta' Tmexxija, l-Aġenda tal-laqgħat tal-Bord ta' Tmexxija;
               
            
                  (o)
               
               
                  Jattendi laqgħat tal-Grupp ta' Rappreżentanti ta' l-Istati Nazzjonali u ta' l-ACARE flimkien mal-Kummissjoni u jirraporta dwar l-istatus ta' l-attivitajiet ta' “Clean Sky”, inklużi kwistjonijiet dwar SMEs;
               
            
                  (p)
               
               
                  Imexxi l-aspetti tal-komunikazzjoni u tar-relazzjonijiet pubbliċi ta' l-Impriża Konġunta “Clean Sky”, inkluża l-organizzazzjoni ta' avvenimenti ta' preżentazzjoni u ta' disseminazzjoni;
               
            
                  (q)
               
               
                  Jorganizza d-djalogu ma' l-utenti u mal-gruppi interessati rilevanti;
               
            
                  (r)
               
               
                  Jissorvelja l-proċess ta' evalwazzjoni u għażla tas-sejħiet għal proposti;
               
            
                  (s)
               
               
                  Jirrapporta dwar ir-riżultati tas-sejħiet għal proposti u s-Sejħiet għal Offerti.
               
            Artikolu 8
      Kumitati ta' Tmexxija tad-Dimostraturi tat-Teknoloġija Integrata
      Stabbiliment
      Il-Kumitati ta' Tmexxija tad-Dimostraturi tat-Teknoloġija Integrata (ITD) għandhom jiġu stabbiliti mill-Bord ta' Tmexxija għal kull wieħed mis-sitt Dimostraturi tat-Teknoloġija Integrata. Għandhom jiġu stabbiliti l-ITDs segwenti:
      
                  (a)
               
               
                  Inġenji ta' l-Ajru Intelliġenti bil-Ġwienaħ Fissi
               
            
                  (b)
               
               
                  Inġenji ta' l-Ajru Reġjonali Ambjentali
               
            
                  (ċ)
               
               
                  Inġenji li Jaħdmu bir-Rotors Ambjentali
               
            
                  (d)
               
               
                  Sistemi għal Operazzjonijiet Ambjentali
               
            
                  (e)
               
               
                  Magna Ambjentali u Sostenibbli
               
            
                  (f)
               
               
                  Eko-Disinn.
               
            Għandu jitwaqqaf Evalwatur tat-Teknoloġija indipendenti għat-tul kollu tas-“Clean Sky”. Il-kompiti tiegħu huma:
      
                  (a)
               
               
                  Il-jivvaluta l-impatt ambjentali tar-riżultati tat-teknoloġija li joħorġu mill-ITDs individwali;
               
            
                  (b)
               
               
                  Il-jipprovdi rakkomandazzjonijiet lill-ITDs biex jottimizzaw il-prestazzjoni ambjentali fil-firxa kollha ta' l-attivitajiet tas-“Clean Sky”;
               
            
                  (ċ)
               
               
                  Li jinforma regolarment, permezz tad-Direttur Eżekuttiv, lill-Kummissjoni u lill-Grupp ta' Rappreżentanti ta' l-Istati Nazzjonali dwar l-impatt ambjentali tar-riżultati tat-teknoloġija ta' l-ITDs.
               
            Il-Bord ta' Tmexxija għandu jiddeċiedi dwar il-kompożizzjoni u l-istabbiliment tal-Kumitat ta' Tmexxija ta' l-Evalwatur tat-Teknoloġija.
      Kompożizzjoni
      Kull Kumitat tat-Tmexxija ta' Dimostratur tat-Teknoloġija Integrata għandu jkun kompost minn:
      
                  (a)
               
               
                  Il-president – rappreżentant anzjan tal-Mexxej(ja) tad-Dimostratur tat-Teknoloġija Integrata;
               
            
                  (b)
               
               
                  Rappreżentanti ta' kull Assoċjat fid-Dimostratur tat-Teknoloġija Integrata u tal-mexxejja l-oħra tad-Dimostratur tat-Teknoloġija Integrata li qed jipparteċipaw;
               
            
                  (ċ)
               
               
                  Id-Direttur Eżekuttiv u l-Uffiċjal Responsabbli tad-Dimostratur tat-Teknoloġija Integrata;
               
            
                  (d)
               
               
                  Rappreżentant tal-Kummissjoni kif ikun xieraq/jekk mitlub mid-Direttur Eżekuttiv ta' l-Impriża Konġunta “Clean Sky”, bħala osservatur;
               
            
                  (e)
               
               
                  Mexxejja ta' Dimostratur tat-Teknoloġija Integrata oħra b'interess fir-riżultati tad-Dimostratur tat-Teknoloġija Integrata meta jiġu mistiedna.
               
            Laqgħat
      Kull Kumitat ta' Tmexxija ta' Dimostratur tat-Teknoloġija Integrata għandu jiltaqa' mill-inqas kull tliet xhur.
      Laqgħat straordinarji għandhom jissejjħu fuq talba tal-president tal-Kumitat ta' Tmexxija tad-Dimostratur tat-Teknoloġija Integrata rilevanti jew tad-Direttur Eżekuttiv.
      Responsibbiltà
      Kull Kumitat ta' Tmexxija ta' Dimostratur tat-Teknoloġija Integrata għandu jkun responsabbli biex:
      
                  (a)
               
               
                  Jiggwida u jissorvelja l-funzjonijiet tekniċi tad-Dimostratur tat-Teknoloġija Integrata tiegħu u jieħu deċiżjonijiet f'isem l-Impriża Konġunta “Clean Sky” dwar il-kwistjonijiet tekniċi kollha speċifiċi għad-Dimostratur tat-Teknoloġija Integrata rilevanti;
               
            
                  (b)
               
               
                  Jistabbilixxi l-programmi dettaljati annwali ta' ħidma għall-ITD;
               
            
                  (ċ)
               
               
                  Jiddefinixxi l-kontenut tas-Sejħiet għall-Proposti;
               
            
                  (d)
               
               
                  Jagħżel is-sħab esterni bl-għajnuna ta' esperti indipendenti;
               
            
                  (e)
               
               
                  Jiddefinixxi l-kontenut tas-Sejħiet għall-Offerti flimkien mal-Membru kkonċernat u f'koooperazzjoni miegħu;
               
            
                  (f)
               
               
                  stabbilixxi l-ordni ta' rotazzjoni għar-rappreżentazzjoni ta' l-Assoċjati fuq il-Bord ta' Tmexxija; d-deċiżjoni dwar dan il-punt jittieħed mill-Assoċjati biss, il-Mexxejja ta' l-ITD ma jkollhomx id-dritt tal-vot;
               
            
                  (g)
               
               
                  Jimmaniġġa s-soluzzjoni ta' disputi fl-ITDs;
               
            
                  (h)
               
               
                  Jagħmel modifiki għall-allokazzjoni baġitarja fi ħdan id-Dimostraturi tat-Teknoloġija Integrata tiegħu skond l-Artikolu 6(3).
               
            Votazzjoni
      Kull Kumitat ta' Tmexxija ta' Dimostratur tat-Teknoloġija Integrata għandu jieħu d-deċiżjonijiet b'maġġoranza sempliċi bil-voti peżati skond l-impenn finanzjarju għad-Dimostratur tat-Teknoloġija Integrata ta' kull membru tal-Kumitat tat-Tmexxija. Il-Mexxejja tad-Dimostraturi tat-Teknoloġija Integrata għandu jkollhom id-dritt tal-veto fuq kwalunkwe riżoluzzjoni tal-Kumitat ta' Tmexxija tad-Dimostratur tat-Teknoloġija Integrata li tiegħu jkunu l-mexxejja.
      Regoli
      Kull Kumitat ta' Tmexxija ta' Dimostratur tat-Teknoloġija Integrata għandu jadotta r-regoli ta' proċedura tiegħu fuq bażi komuni fost l-ITDs kollha inklużi dispożizzjonijiet dettaljati li jirregolaw l-eżerċizzju tad-drittjiet u l-obbligazzjonijiet tal-mexxejja tad-Dimostraturi tat-Teknoloġija Integrata, inklużi d-drittijiet tal-veto.
      Artikolu 9
      Forum Ġenerali
      1.   Il-Forum Ġenerali huwa korp konsultattiv ta' l-Impriża Konġunta “Clean Sky”.
      Il-Forum Ġenerali għandu jkun kompost minn rappreżentant wieħed minn:
      
                  (a)
               
               
                  kull Membru ta' l-Impriża Konġunta “Clean Sky”;
               
            
                  (b)
               
               
                  kull Imsieħeb.
               
            Laqgħat:
      Il-Forum Ġenerali għandu jiltaqa' mill-inqas darba fis-sena.
      Laqgħat straordinarji għandhom jissejħu fuq talba ta' mill-inqas 30 % tal-membri tal-Forum Ġenerali.
      Il-laqgħat għandhom normalment isiru fi Brussell.
      Rwoli
      Il-Forum Ġenerali għandu:
      
                  (a)
               
               
                  Ikun infurmat dwar is-sitwazzjoni attwali ta' l-Impriża Konġunta “Clean Sky”.
               
            
                  (b)
               
               
                  Ikun infurmat dwar il-baġit annwali u jirċievi r-rapporti u l-kontijiet annwali;
               
            
                  (ċ)
               
               
                  Jagħmel rakkomandazzjonijiet u jqajjem kwistjonijiet, b'maġġoranza ta' 2/3 tal-voti, lill-Bord ta' Tmexxija u lid-Direttur Eżekuttiv dwar kwistjonijiet ta' natura teknika, maniġerjali u finanzjarja.
               
            Regoli
      Il-Forum Ġenerali għandu jadotta r-regoli ta' proċedura tiegħu.
      Artikolu 10
      Grupp ta' Rappreżentanti ta' l-Istati Nazzjonali
      Kompożizzjoni
      Il-Grupp ta' Rappreżentanti ta' l-Istati Nazzjonali għandu jkun kompost minn rappreżentant wieħed minn kull Stat Membru u minn kull pajjiż assoċjat mal-Programm Kwadru. Hu għandu jeleġġi president minn fost il-membri tiegħu.
      Rwol u kompiti
      Il-Grupp ta' Rappreżentanti ta' l-Istati Nazzjonali għandu jkollu rwol konsultattiv għall-Impriża Konġunta. B'mod partikolari għandu jivvaluta informazzjoni u jipprovdi opinjonijiet dwar is-suġġetti li ġejjin:
      
                  (a)
               
               
                  Il-progress tal-programm fl-Impriża Konġunta “Clean Sky”;
               
            
                  (b)
               
               
                  Konformità u rispett għall-miri;
               
            
                  (ċ)
               
               
                  Aġġornament ta' l-orjentament strateġiku;
               
            
                  (d)
               
               
                  Konnessjonijiet għal Riċerka Kollaborattiva tal-Programm Kwadru;
               
            
                  (e)
               
               
                  Ir-riżultati u l-ippjanar ta' sejħiet għal proposti u sejħiet għal offerti;
               
            
                  (f)
               
               
                  L-Involviment ta' SMEs;
               
            
                  (g)
               
               
                  Applikazzjonijiet ġodda, adeżjonijiet u bidliet għall-Isħubija.
               
            Huwa għandu jipprovdi wkoll kontribut lill-Impriża Konġunta dwar dan li ġej:
      
                  (a)
               
               
                  L-istatus u l-interazzjoni bejn attivitajiet ta' l-Impriża Konġunta u programmi nazzjonali ta' riċerka rilevanti u l-identifikazzjoni ta' oqsma potenzjali ta' kooperazzjoni;
               
            
                  (b)
               
               
                  Miżuri speċifiċi meħuda fil-livell nazzjonali fir-rigward ta' avvenimenti ta' disseminazzjoni, workshops tekniċi dedikati u attivitajiet ta' komunikazzjoni.
               
            Il-Grupp ta' Rappreżentanti ta' l-Istati Nazzjonali jista' joħroġ, fuq inizjattiva tiegħu, rakkomandazzjonijiet lill-Impriża Konġunta “Clean Sky” dwar kwistjonijiet tekniċi, ta' ġestjoni u finanzjarji, b'mod partikolari meta dawn jaffettwaw l-interessi nazzjonali. L-Impriża Konġunta “Clean Sky” għandha tinforma lill-Grupp ta' Rappreżentanti ta' l-Istati Nazzjonali dwar is-segwitu li tkun tat għal dawn ir-rakkomandazzjonijiet.
      3.   Il-Grupp ta' Rappreżentanti ta' l-Istati Nazzjonali għandu jiltaqa' mill-inqas darbtejn fis-sena u għandu jissejjaħ mill-Impriża Konġunta. Laqgħat straordinarji jistgħu jissejħu biex jiġu ttrattati kwistjonijiet speċifiċi ta' rilevanza kbira għall-attivitatjiet ta' l-Impriża Konġunta “Clean Sky”. Dawn il-laqgħat għandhom jissejjħu mill-Impriża Konġunta jew fuq l-inizjattiva tagħha jew fuq talba mill-Grupp ta' Rappreżentanti ta' l-Istati Nazzjonali.
      Id-Direttur Eżekuttiv u l-president tal-Bord ta' Tmexxija u/jew ir-rappreżentanti tagħhom għandhom jassistu l-laqgħat.
      Il-Grupp ta' Rappreżentanti ta' l-Istati Nazzjonali għandu jadotta r-regoli ta' proċedura tiegħu.
      Artikolu 11
      Kompiti tal-verifika interna
      Il-kompiti fdati lill-awditur intern tal-Kummissjoni mill-Artikolu 185(3) tar-Regolament (KE, Euratom) Nru 1605/2002 għandhom jitwettqu taħt ir-responsabbiltà tal-Bord ta' Tmexxija, li għandu jiddisponi kif jixraq għal dan b'kont meħud tad-daqs u l-ambitu ta' l-Impriża Konġunta “Clean Sky”.
      Artikolu 12
      Sorsi ta' finanzjament
      1.   Ir-riżorsi kollha ta' l-Impriża Konġunta “Clean Sky” għandhom ikunu ddedikati għall-objettivi ta' l-Impriża Konġunta “Clean Sky”.
      2.   Ir-riżorsi ta' l-Impriża Konġunta “Clean Sky” għandhom jikkonsistu f'kontributi miġbura mill-Membri tagħha u l-affiljati parteċipanti tagħhom. Affiljat parteċipant għandu jiġi definit bħala entità ġuridika li:
      
                  (a)
               
               
                  Tkun direttament jew indirettament ta' proprjetà jew kontrollata minn, jew li jkollha u tikkontrolla, jew tkun taħt l-istess sjieda jew kontroll, bħall-mexxej jew l-Assoċjat ta' l-ITD rilevanti; u
               
            
                  (b)
               
               
                  Tkun inkorporata u residenti fi, u suġġetta għal-liġi ta', Stat Membru tal-Komunità, jew Pajjiż Assoċjat fis-7 Programm Kwadru; u
               
            
                  (ċ)
               
               
                  Tipparteċipa fl-attivitajiet tal-Mexxej jew ta' l-Assoċjat ta' l-ITD rilevanti fil-programm ta' ħidma tal-“Clean Sky”.
               
            3.   L-ispejjeż ta' ġestjoni ta' l-Impriża Konġunta “Clean Sky” għandhom jinqasmu ugwalment bejn il-Komunità Ewropea min-naħa l-waħda, li għandha tikkontribwixxi 50 % ta' l-ispiża totali, u min-naħa l-oħra l-bqija tal-Membri, li għandhom jikkontribwixxu fi flus kontanti l-50 % li jkun fadal. L-ispejjeż ta' ġestjoni ta' l-Impriża Konġunta “Clean Sky” m'għandhomx jaqbżu t-3 % tat-total tal-kontribut finanzjarju u l-kontributi mhux finanzjarji tal-Membri u l-Imsieħba msemmija fl-Artikolu 13. Jekk parti mill-kontribut mill-Komunità ma tintużax din tista' tkun disponibbli għall-Attivitajiet ta' Riċerka msemmija fl-Artikolu 13.
      4.   Ir-riżorsi kollha għandhom jiddaħħlu fil-baġit annwali.
      5.   Il-kontribut finanzjarju annwali tal-Komunità Ewropea lill-Impriża Konġunta “Clean Sky” għandha tkun suġġetta għall-verifika ta' l-attivitajiet imwettqa mill-Membri l-oħra.
      6.   Jekk kwalunkwe Membru ta' l-Impriża Konġunta “Clean Sky”, jew kwalunkwe affiljati parteċipanti, jonqsu li jissodisfaw l-impenji tagħhom fir-rigward tal-kontribut miftiehem, il-Bord ta' Tmexxija għandu jiddeċiedi:
      
                  —
               
               
                  fil-każ ta' Membru li jonqos, jekk il-Membri l-oħra għandhomx jirrevokaw is-sħubija tal-Membru li jkun naqas jew jekk għandhies tittieħed kwalunkwe miżura oħra sakemm l-obbligazzjoni tiegħu tkun ġiet sodisfatta; jew
               
            
                  —
               
               
                  fil-każ ta' affiljat parteċipant li jonqos, jekk il-Membri l-oħra għandhomx jirrevokaw il-parteċipazzjoni ta' l-affiljat li jonqos jew jekk għandhies tittieħed kwalunkwe miżura oħra sakemm l-obbligazzjoni tiegħu tkun ġiet sodisfatta.
               
            7.   L-Impriża Konġunta “Clean Sky” għandha tippossjedi l-assi tanġibbli kollha maħluqa minnha jew trasferiti lilha. L-ITDs u prodotti oħra tanġibbli u intanġibbli tal-programm ta' riċerka u żvilupp tas-“Clean Sky” għandhom ikunu l-proprjetà tal-Membri u/jew l-Imsieħba li joħolquhom.
      Artikolu 13
      Il-kontributi għall-attivitajiet imwettqa fl-Impriża Konġunta “Clean Sky”
      1.   Sabiex jappoġġjaw l-attivitajiet li se jiġu żviluppati fl-Impriża Konġunta “Clean Sky”, il-Membri l-oħra ta' l-Impriża Konġunta “Clean Sky” għandhom jipprovdu riżorsi ekwivalenti għall-kontributi tal-Komunità; dan jinkludi l-kontribut tagħhom għall-ispejjeż ta' ġestjoni ta' l-Impriża Konġunta “Clean Sky”.
      2.   Il-kontribut tal-Komunità għandu jitqassam kif ġej:
      
                  (a)
               
               
                  Ammont sa EUR 400 miljun għandu jiġi allokat lill-mexxejja ta' l-ITD u ammont sa EUR 200 miljun lill-assoċjati ta' l-ITD. Il-mexxejja u l-assoċjati ta' l-ITD ser jikkontribwixxu riżorsi li jkunu għal ta' lanqas ugwali għall-kontribut Komunitarju.
               
            
                  (b)
               
               
                  Ammont ta' lanqas ta' EUR 200 miljun għandu jiġi allokat għas-Imsieħba magħżula permezz ta' sejħiet kompetittivi għal proposti. Attenzjoni partikolari għandha tingħata għall-iżgurar tal-parteċipazzjoni xierqa ta' l-SMEs. Il-kontribut finanzjarju tal-Komunità għandu jkun konformi mal-limiti massimi ta' finanzjament ta' l-ispiża eliġibbli totali, stabbilita mir-Regoli ta' Parteċipazzjoni tas-Seba’ Programm Kwadru.
                  To the extent that a Call for Proposals remains unanswered or unallocated, the Members shall fulfil the corresponding tasks themselves.
               
            Sabiex ikunu meqjusa bħala eliġibbli għall-finanzjament mill-Komunità, l-ispejjeż li jsiru fl-implimentazzjoni ta' l-attivitajiet ta' riċerka għandhom jeskludu t-taxxa fuq il-valur miżjud.
      3.   Tqassim preliminari tal-kontribut Komunitarju fost id-diversi attivitajiet ta' riċerka ġie stabbilit kif ġej (2):
      
                  (a)
               
               
                  24 % għall-ITD Inġenji ta' l-Ajru Intelliġenti bi Ġwienaħ Fissi,
               
            
                  (b)
               
               
                  11 % għall-ITD Inġenji ta' l-Ajru Reġjonali Ambjentali,
               
            
                  (ċ)
               
               
                  10 % għall-ITD Inġenji ta' l-Ajru Ambjentali bir-Rotors,
               
            
                  (d)
               
               
                  27 % għall-ITD Magni Sostenibbli u Ambjentali,
               
            
                  (e)
               
               
                  19 % għall-ITD Sistemi għal Operazzjonijiet Ambjentali,
               
            
                  (f)
               
               
                  7 % għall-ITD Eko-Disinn,
               
            
                  (g)
               
               
                  2 % għall-Evalwatur tat-Teknoloġija.
               
            Tqassim dettaljat ta' l-allokazzjonijiet tar-riżorsi mad-diversi pakketti ta' ħidma u membri ta' l-Impriża Konġunta għandu jiġi stabbilit. It-tqassim dettaljat għandu jiġi adottat mill-Bord ta' Tmexxija. Dan il-proċess għandu jseħħ taħt is-superviżjoni tal-Kummissjoni, u jsegwi l-prinċipju tat-trattament ugwali bejn il-membri.
      4.   Sabiex jiġi implimentat il-programm “Clean Sky”, l-Impriża Konġunta “Clean Sky” tista' tagħti għotjiet lill-Membri, skond il-kriterji miftuħa maqbula mill-Bord ta' Tmexxija, lil sħab u lil entitajiet oħrajn għat-twettiq ta' l-attivitajiet ta' riċerka tagħhom.
      5.   Ħlief għall-ispiża ta' ġestjoni ta' l-Impriża Konġunta “Clean Sky”, kontributi li ma jkunux fi flus huma possibbli. Dawn ikunu suġġetti għal evalwazzjoni tal-valur u r-rilevanza tagħhom għat-twettieq ta' l-attivitajiet ta' l-Impriża Konġunta “Clean Sky”, u jridu jiġu aċċettati mill-Bord ta' Tmexxija. Il-proċedura għall-valutazzjoni tal-kontributi li mhumiex fi flus għandha tiġi deċiża fid-dettall u għandha tiġi adottata mill-Bord ta' Tmexxija. Għandha tkun ibbażata fuq il-prinċipji li ġejjin:
      
                  (a)
               
               
                  L-approċċ globali għandu jkun ibbażat fuq il-prinċipji ta' l-FP7, fejn kontributi li ma jkunux fi flus għal proġetti jiġu vvalutati fil-livell tar-reviżjoni;
               
            
                  (b)
               
               
                  Il-regoli finanzjarji ta' l-Impriża Konġunta “Clean Sky” għandhom japplikaw.
               
            
                  (ċ)
               
               
                  Il-verifiki għandhom jitwettqu minn awditur indipendenti.
               
            6.   Il-kontributi tal-membri l-oħra għandhom jiġu reġistrati mill-Impriża Konġunta “Clean Sky”.
      Artikolu 14
      Impenji finanzjarji
      L-impenji finanzjarji ta' l-Impriża Konġunta “Clean Sky” m'għandhomx jaqbżu l-ammont tar-riżorsi finanzjarji għad-dispożizzjoni tagħha jew impenjati għall-baġit tagħha.
      Artikolu 15
      Dħul finanzjarju
      Ħlief fil-każ li l-Impriża Konġunta “Clean Sky” tiġi likwidata skond l-Artikolu 25, kwalunkwe eċċess ta' dħul jew infiq m'għandux jitħallas lill-Membri ta' l-Impriża Konġunta “Clean Sky”.
      Artikolu 16
      Sena finanzjarja
      Is-sena finanzjarja għandha tikkorrispondi mas-sena kalendarja.
      Artikolu 17
      Implimentazzjoni finanzjarja
      Id-Direttur Eżekuttiv għandu jimplimenta l-baġit ta' l-Impriża Konġunta “Clean Sky”.
      Artikolu 18
      Rappurtar finanzjarju
      1.   Kull sena, id-Direttur Eżekuttiv għandu jippreżenta lill-Bord tat-Tmexxija abbozz preliminari tal-Pjan Annwali tal-Baġit li jkun fih tbassir tan-nefqa annwali għas-sentejn ta' wara u li jinkludi l-pjan ta' stabbiliment tal-persunal. F'dan it-tbassir, l-istimi tad-dħul u l-infiq għall-ewwel waħda minn dawk is-sentejn finanzjarji għandhom jitfasslu fid-dettall skond ma jkun meħtieġ għall-proċedura interna tal-baġit ta' kull Membru rigward il-kontributi finanzjarji tiegħu għall-Impriża Konġunta “Clean Sky”. Id-Direttur Eżekuttiv għandu jipprovdi lill-Bord ta' Tmexxija bl-informazzjoni kollha supplimentari meħtieġa għal dan il-għan.
      2.   Il-membri tal-Bord ta' Tmexxija għandhom jikkomunikaw lid-Direttur Eżekuttiv il-kummenti tagħhom dwar l-abbozz preliminari tal-Pjan Annwali tal-Baġit u b'mod partikolari dwar l-estimi tar-riżorsi u tan-nefqa għas-sena ta' wara.
      3.   B'kont meħud tal-kummenti riċevuti mingħand il-membri tal-Bord ta' Tmexxija, id-Direttur Eżekuttiv għandu jipprepara l-abbozz tal-Pjan Annwali tal-Baġit għas-sena ta' wara u jippreżentah lill-Bord ta' Tmexxija għall-approvazzjoni.
      4.   Il-Pjan Annwali tal-Baġit u l-Pjan Annwali ta' Implimentazzjoni għal sena partikolari għandhom jiġu adottati mill-Bord ta' Tmexxija ta' l-Impriża Konġunta “Clean Sky” sat-tmiem tas-sena preċedenti.
      5.   Fi żmien xahrejn wara l-għeluq ta' kull sena finanzjarja, il-Kontijiet Annwali u l-bilanċi tas-sena preċedenti għandhom jiġu sottomessi lid-Direttur Eżekuttiv tal-Bord ta' Tmexxija għall-approvazzjoni. Il-Kontijiet Annwali u l-bilanċi għas-sena preċedenti għandhom jiġu ppreżentati lill-Qorti ta' l-Awdituri u lill-Kummissjoni.
      Artikolu 19
      Ippjanar u rapportar
      1.   Rapport Annwali għandu jippreżenta l-progress magħmul mill-Impriża Konġunta “Clean Sky” kull sena kalendarja, b'mod partikolari fir-rigward tal-Pjan ta' Implimentazzjoni Annwali għal dik is-sena. Ir-Rapport Annwali għandu jiġi ppreżentat mid-Direttur Eżekuttiv flimkien mal-kontijiet annwali u l-bilanċi. Ir-Rapport Annwali għandu jinkludi l-parteċipazzjoni ta' l-SMEs fl-attivitajiet ta' R&Ż ta' l-Impriża Konġunta “Clean Sky”.
      2.   Il-Pjan Annwali ta' Implimentazzjoni għandu jispeċifika l-pjan għall-eżekuzzjoni ta' l-attivitajiet kollha ta' l-Impriża Konġunta “Clean Sky” għal sena partikolari, inkluż is-sejħiet għall-proposti u l-azzjonijiet ippjanati li għandhom jiġu implimentati permezz ta' Sejħiet għall-offerti. Il-Pjan ta' Implimentazzjoni Annwali għandu jiġi ppreżentat mid-Direttur Eżekuttiv lill-Bord tat-Tmexxija flimkien mal-Pjan Annwali tal-Baġit. Ladarba jiġi approvat mill-Bord ta' Tmexxija, verżjoni li tista' tiġi ppubblikata tal-Pjan ta' Implimentazzjoni Annwali għandha ssir disponibbli għall-pubbliku.
      3.   Il-Programm ta' Ħidma Annwali għandu jiddeskrivi l-ambitu u l-baġit tas-sejħiet għall-proposti meħtieġa għall-implimentazzjoni ta' l-Aġenda ta' Riċerka għal sena partikolari.
      Artikolu 20
      Kuntratti ta' servizz u ta' provvista
      L-Impriża Konġunta “Clean Sky” għandha tistabbilixxi l-proċeduri u l-mekkaniżmi kollha xierqa għall-implimentazzjoni, is-superviżjoni u l-kontroll tal-kuntratti ta' servizz u ta' provvista konklużi fejn meħtieġ għall-operat ta' l-Impriża Konġunta “Clean Sky”.
      Artikolu 21
      Responsabbiltà tal-Membri, Assigurazzjoni
      1.   Il-Membri m'għandu jkollhom l-ebda responsabbiltà għad-djun ta' l-Impriża Konġunta “Clean Sky”.
      2.   L-Impriża Konġunta “Clean Sky” għandha tagħmel u żżomm assigurazzjoni adattata.
      Artikolu 22
      Kunflitt ta' interessi
      L-Impriża Konġunta “Clean Sky” għandha tevita kwalunkwe kunflitt ta' interessi fl-implimentazzjoni ta' l-attivitajiet tagħha.
      Il-membri involuti biex jiddefinixxu xogħol li jkun suġġett għal Sejħa għall-Proposti jew għal Sejħa għall-Offerti, ma jistgħux jieħdu sehem fit-twettiq ta' dan ix-xogħol.
      Artikolu 23
      Politika dwar il-proprjetà Intelletwali
      1.   Il-politika dwar il-proprjetà intellettwali ta' l-Impriża Konġunta “Clean Sky” għandha tkun inkorporata fil-ftehim dwar għotjiet konklużi mill-Impriża Konġunta “Clean Sky”.
      2.   L-objettiv tagħha hu li jiġi promoss il-ħolqien tal-konoxxenza u l-isfruttament tagħha, li tinkiseb allokazzjoni ġusta tad-drittijiet, li tiġi ppremjata l-innovazzjoni, u li tikseb il-parteċipazzjoni wiesa’ ta' entitajiet privati u pubbliċi li jirrispondu għal Sejħiet għall-Proposti, suġġett għall-iffirmar ta' ftehim dwar għotja ma' l-Impriża Konġunta “Clean Sky”.
      3.   Il-politika ta' l-IP għandha tkun regolata mill-prinċipji li kull entità ġuridika li tkun ikkonkludiet ftehim dwar għotja ma' l-Impriża Konġunta “Clean Sky” għandha tibqa’ l-proprjetarja ta':
      
                  (a)
               
               
                  L-informazzjoni li f'idejn il-parteċipanti qabel l-adeżjoni tagħhom għall-ftehim dwar għotja, kif ukoll drittijiet ta' l-awtur jew drittijiet ta' proprjetà intellettwali oħra li jappartjenu għal tali informazzjoni li l-applikazzjoni għalihom tkun saret qabel l-adeżjoni tagħhom mal-kuntratt dwar għotja, u li tkun meħtieġa għat-twettiq tal-proġett jew biex jintuża l-Ewwel Pjan tal-proġett (minn hawn ‘il quddiem imsejjaħ “L-Isfond”).
               
            
                  (b)
               
               
                  Ir-riżultati, inkluża l-informazzjoni, sew jekk jistgħu jiġu protetti u sew jekk ma jistgħux, li jiġu ġenerati mill-proġett ikkonċernat. Dawk ir-riżultati jinkludu drittijiet relatati mad-drittijiet ta' l-awtur, id-drittijet ta' disinnji, id-drittijiet ta' brevetti jew forom simili ta' protezzjoni (minn hawn 'il quddiem imsejjħa “L-Ewwel Pjan”). L-Ewwel Pjan żviluppat b'mod konġunt għandu jappartjeni lill-parteċipanti kollha li jiżviluppawh jekk il-kontributi rispettivi tagħhom ma jistgħux jiġu kkonfermati. Ħlief jekk jiġi miftieħem mod ieħor kwalunkwe proprjetarju konġunt għandu jkun intitolat li juża l-Ewwel Pjan żviluppat b'dak il-mod konġunt, mingħajr ħlas, fin-negozju tiegħu u għal riċerka futura.
               
            Dawk li ħolqu l-Ewwel Pjan għandhom jieħdu passi raġonevoli biex jipproteġuh, b'mod partikolari billi japplikaw għal brevetti. Meta dawk il-passi ma jittieħdux minn dak li holoq jew minn parteċipanti oħra fl-ITD bil-kunsens ta' dak li ħoloq, l-Impriża Konġunta stess, permezz tal-Kumitat ta' Tmexxija ta' l-ITD rilevanti, tista' tapplika għall-protezzjoni.
      4.   It-termini u l-kundizzjonijiet tad-drittijiet għall-aċċess u tal-liċenzji bejn entitajiet ġuridiċi li jkunu kkonkludew ftehim dwar għotja ma' l-Impriża Konġunta “Clean Sky” għandhom jiġu definiti fir-rigward ta' l-Isfond u l-Ewwel Pjan għall-iskopijiet li jitlestew il-proġetti, L-Ewwel Pjan għall-użu tar-riċerka u l-Isfond neċessarju biex jintuża l-Ewwel Pjan għall-użu tar-riċerka;
      5.   Sakemm ikun hemm garanziji ta' kunfidenzjalità adattati, l-entitajiet legali li jkunu kkonkludew ftehim dwar għotja ma' l-Impriża Konġunta “Clean Sky” għandhom jagħtu l-informazzjoni relatata ma' l-Ewwel Pjan u jxerrdu l-Ewwel Pjan skond it-termini u l-kundizzjonijiet definiti fil-ftehim ta' l-għotja.
      Artikolu 24
      Emendi għall-Istatuti
      1.   Kwalunkwe Membru ta' l-Impriża Konġunta “Clean Sky” jista' jieħu inizjattiva lill-Bord ta' Tmexxija biex jiġu emendati dawn l-Istatuti.
      2.   L-inizjattivi msemmija fil-paragrafu 1 kif approvati mill-Bord ta' Tmexxija għandhom jiġu sottomessi bħala abbozzi ta' emendi lill- Kummissjoni li għandha tadottahom, kif ikun xieraq.
      3.   Madankollu, kwalunkwe emenda li taffettwa l-elementi essenzjali ta' dawn l-Istatuti u b'mod partikolari emendi għall-Artikoli 3, 4, 6, 7, 12, 13, 21, 24, u 25, għandhom jiġu adottati skond l-Artikolu 172 tat-Trattat.
      Artikolu 25
      Likwidazzjoni u stralċ
      1.   Fl-aħħar tal-perijodu li hemm maħsub fl-Artikolu 1(1) ta' dan ir-Regolament, jew wara emenda għal dan ir-Regolament skond l-Artikolu 11(2) ta' dan ir-Regolament, l-Impriża Konġunta “Clean Sky” għandha tiġi stralċata.
      2.   Għall-iskop tat-tmexxija tal-proċeduri ta' stralċ ta' l-Impriża Konġunta “Clean Sky”, il-Bord ta' Tmexxija għandu jaħtar likwidatur wieħed jew aktar, li għandhom jikkonformaw mad-deċiżjonijiet tal-Bord ta' Tmexxija.
      3.   Meta l-Impriża Konġunta “Clean Sky” tkun qed tiġi stralċata, għandha tirritorna lill-istat ospitanti kwalunkwe oġġett fiżiku ta' appoġġ li jkun tqiegħed għad-dispożizzjoni tagħha mill-istat ospitanti skond il-ftehim ta' l-ospitant.
      4.   Meta kwalunkwe oġġett fiżiku ta' appoġġ ikun ġie trattat kif previst fil-paragrafu 3, kwalunkwe assi oħra għandhom jintużaw biex jitħallsu d-djun ta' l-Impriża Konġunta “Clean Sky” u l-ispejjeż relatati ma' l-istralċ tagħha. Kwalunkwe eċċess għandu jitqassam bejn il-Membri eżistenti fiż-żmien ta' l-istralċ fi proporzjon mal-kontribut effettiv tagħhom lill-Impriża Konġunta “Clean Sky”. Kwalunkwe eċċess li jingħata lill-Komunità għandu jiġi ritornat lill-baġit tal-Kummissjoni.
      5.   L-assi li jkun baqa' għandhom jitqassmu lill-Membri eżistenti fiż-żmien ta' l-istralċ fi proporzjon mal-kontribut effettiv tagħhom lill-Impriża Konġunta “Clean Sky”.
      6.   Għandha tiġi stabbiliti proċedura ad hoc sabiex tiżgura l-ġestjoni xierqa ta' kwalunkwe ftehim dwar għotja u kuntratt ta' servizz u ta' provvista, li jkollu tul ta' żmien itwal mit-tul ta' żmien ta' l-Impriża Konġunta “Clean Sky”.
      
         (1)  ĠU L 64, 2.3.2007, p. 1.
      
         (2)  Dan it-tqassim inkiseb permezz ta' l-approċċ “minn isfel għal fuq”, fejn ir-rekwiżiti finanzjarji ta' l-ITDs individwali u l-Evalwatur tat-Teknoloġija ġew skedati ma' l-għanijiet tekniċi tagħhom.
   
   
      ANNESS II
      Membri Fundaturi ta' l-Impriża Konġunta “Clean Sky”
             (1)
         
      
      A.   MEXXEJJA TA' L-ITD:
      AgustaWestland
      Airbus
      Affiljati: Airbus France SAS, Airbus Deutschland GmbH, Airbus Espana SL, Airbus UK Limited
      Alenia
      Affiljati: Alenia Aermacchi SpA, Alenia SIA SpA
      Dassault Aviation
      EADS-CASA
      Eurocopter
      Affiljati: Eurocopter Deutschland GmbH
      Fraunhofer Gesellschaft
      Affiljati: Liebherr-Aerospace Toulouse S.A.S., Liebherr-Elektronik GmbH
      Thanles
      Affiljati: Thales ATM, Thales Systèmes Aéroportés, Thales Avionics Electrical System, Thales Communication, Thales Air Systems Division UK
      Rolls-Royce
      Affiliates: Rolls-Royce Deutschland GmbH
      SAAB
      Safran
      Affiljati: Snecma, Turbomeca, Hispano Suiza, Aircelle, Techspace Aero, Snecma Propulsion Solide, Microturbo, Technofan, Sofrance, Messier Dowty, Messier Bugatti, Labinal, Sagem Sécurité Défense, Snecma Services, SMA
      B.   ASSOĊJATI
      Sħubija “Clean Sky” – Membri fundaturi
      
                  Organizzazzjoni
               
               
                  Stat Nazzjonali
               
               
                  Raggruppament(i)
               
               
                  Rwol
               
               
                  Tip
               
            
                  Fiber Optic Sensors & Sensing Syst.
               
               
                  Belġju
               
               
                  IGOR
               
               
                   
               
               
                  SME
               
            
                  KU Leuven
               
               
                  Belġju
               
               
                  IGOR
               
               
                   
               
               
                  Uni
               
            
                  LMS International
               
               
                  Belġju
               
               
                  IGOR
               
               
                   
               
               
                  Ind
               
            
                  Micromega Dynamics
               
               
                  Belġju
               
               
                  IGOR
               
               
                   
               
               
                  SME
               
            
                  ReFiber ApS
               
               
                  Danimarka
               
               
                  RUAG
               
               
                   
               
               
                  SME
               
            
                  Dassault Aviation
               
               
                  Franza
               
               
                   
               
               
                  MEXXEJJA TA' L-ITD:
               
               
                  Ind
               
            
                  EADS-CCR
               
               
                  Franza
               
               
                   
               
               
                   
               
               
                  Res Cen
               
            
                  InterAC
               
               
                  Franza
               
               
                  IGOR
               
               
                   
               
               
                  SME
               
            
                  ONERA
               
               
                  Franza
               
               
                   
               
               
                   
               
               
                  Res Cen
               
            
                  Safran
               
               
                  Franza
               
               
                   
               
               
                  MEXXEJJA TA' L-ITD:
               
               
                  Ind
               
            
                  Thales avionics
               
               
                  Franza
               
               
                   
               
               
                  MEXXEJJA TA' L-ITD:
               
               
                  Ind
               
            
                  Zodiac-ECE/IN
               
               
                  Franza
               
               
                   
               
               
                   
               
               
                  Ind
               
            
                  Airbus
               
               
                  Franza/Ġermanja
               
               
                   
               
               
                  MEXXEJJA TA' L-ITD:
               
               
                  Ind
               
            
                  EADS IW
               
               
                  Franza/Ġermanja
               
               
                   
               
               
                   
               
               
                  Ind
               
            
                  Eurocopter
               
               
                  Franza/Ġermanja
               
               
                   
               
               
                  MEXXEJJA TA' L-ITD:
               
               
                  Ind
               
            
                  Akustik Technolgie Göttingen
               
               
                  Ġermanja
               
               
                  IGOR
               
               
                   
               
               
                  SME
               
            
                  DIEHL Aerospace
               
               
                  Ġermanja
               
               
                   
               
               
                   
               
               
                  Ind
               
            
                  DLR
               
               
                  Ġermanja
               
               
                   
               
               
                   
               
               
                  Res Cen
               
            
                  EADS-CRC
               
               
                  Ġermanja
               
               
                   
               
               
                   
               
               
                  Res Cen
               
            
                  Fraunhofer GhF
               
               
                  Ġermanja
               
               
                   
               
               
                  MEXXEJJA TA' L-ITD:
               
               
                  Res Cen
               
            
                  HADEG Recycling GmbH
               
               
                  Ġermanja
               
               
                  RUAG
               
               
                   
               
               
                  SME
               
            
                  Liebherr Aerospace
               
               
                  Ġermanja
               
               
                   
               
               
                  MEXXEJJA TA' L-ITD:
               
               
                  Ind
               
            
                  MTU Aero Engines
               
               
                  Ġermanja
               
               
                   
               
               
                   
               
               
                  Ind
               
            
                  TU Hamburg-Harburg
               
               
                  Ġermanja
               
               
                  RUAG
               
               
                   
               
               
                  Uni
               
            
                  HAI
               
               
                  Greċja
               
               
                   
               
               
                   
               
               
                  Ind
               
            
                  IAI
               
               
                  Iżrael
               
               
                   
               
               
                   
               
               
                  Ind
               
            
                  AEROSOFT
               
               
                  Italja
               
               
                   
               
               
                   
               
               
                  SME
               
            
                  Alenia Aeronautica
               
               
                  Italja
               
               
                   
               
               
                  MEXXEJJA TA' L-ITD:
               
               
                  Ind
               
            
                  Avio S.p.A.
               
               
                  Italja
               
               
                   
               
               
                   
               
               
                  Ind
               
            
                  CIRA
               
               
                  Italja
               
               
                  CIRA
               
               
                   
               
               
                  Res Cen
               
            
                  CNR
               
               
                  Italja
               
               
                  Airgreen
               
               
                   
               
               
                  Res Cen
               
            
                  CSM
               
               
                  Italja
               
               
                  Airgreen
               
               
                   
               
               
                  Res Cen
               
            
                  DEMA
               
               
                  Italja
               
               
                  CIRA
               
               
                   
               
               
                  SME
               
            
                  FOXBIT
               
               
                  Italja
               
               
                  Airgreen
               
               
                   
               
               
                  SME
               
            
                  Galileo Avionica
               
               
                  Italja
               
               
                   
               
               
                   
               
               
                  Ind
               
            
                  IMAST
               
               
                  Italja
               
               
                  Airgreen
               
               
                   
               
               
                  Res Cen
               
            
                  PIAGGIO
               
               
                  Italja
               
               
                  Airgreen
               
               
                   
               
               
                  Ind
               
            
                  Politech. Torino
               
               
                  Italja
               
               
                  Airgreen
               
               
                   
               
               
                  Uni
               
            
                  POLO DELLE S.& T. NAPOLI
               
               
                  Italja
               
               
                  Airgreen
               
               
                   
               
               
                  Uni
               
            
                  SELEX S.I.
               
               
                  Italja
               
               
                   
               
               
                   
               
               
                  Ind
               
            
                  SICAMB
               
               
                  Italja
               
               
                  Airgreen
               
               
                   
               
               
                  SME
               
            
                  Univ. Bologna/Forlì
               
               
                  Italja
               
               
                  Airgreen
               
               
                   
               
               
                  Uni
               
            
                  Univ. Piemonte
               
               
                  Italja
               
               
                  Airgreen
               
               
                   
               
               
                  Uni
               
            
                  Univ. Pisa
               
               
                  Italja
               
               
                  Airgreen
               
               
                   
               
               
                  Uni
               
            
                  Univ. Torino
               
               
                  Italja
               
               
                  Airgreen
               
               
                   
               
               
                  Uni
               
            
                  ATR
               
               
                  Italja/Franza
               
               
                   
               
               
                   
               
               
                  Ind
               
            
                  Agusta Westland
               
               
                  Italja/Renju Unit
               
               
                   
               
               
                  MEXXEJJA TA' L-ITD:
               
               
                  Ind
               
            
                  ELSIS
               
               
                  Litwanja
               
               
                  CIRA
               
               
                   
               
               
                  SME
               
            
                  Università ta' Malta
               
               
                  Malta
               
               
                  GSAF
               
               
                   
               
               
                  Uni
               
            
                  ADSE
               
               
                  Olanda
               
               
                   
               
               
                   
               
               
                  SME
               
            
                  Aeronamic
               
               
                  Olanda
               
               
                  GSAF
               
               
                   
               
               
                  SME
               
            
                  Airborne Composite
               
               
                  Olanda
               
               
                  IGOR
               
               
                   
               
               
                  SME
               
            
                  Axxiflex
               
               
                  Olanda
               
               
                   
               
               
                   
               
               
                  SME
               
            
                  CCM
               
               
                  Olanda
               
               
                  GSAF
               
               
                   
               
               
                  Ind
               
            
                  DNW
               
               
                  Olanda
               
               
                  IGOR
               
               
                   
               
               
                  Res Cen
               
            
                  Eurocarbon
               
               
                  Olanda
               
               
                  IGOR
               
               
                   
               
               
                  Ind
               
            
                  HAN University
               
               
                  Olanda
               
               
                  IGOR
               
               
                   
               
               
                  Uni
               
            
                  MicroFlown Technologies
               
               
                  Olanda
               
               
                  IGOR, NL
               
               
                   
               
               
                  SME
               
            
                  NLR
               
               
                  Olanda
               
               
                  IGOR, NL, GSAF
               
               
                   
               
               
                  Res Cen
               
            
                  Sergem
               
               
                  Olanda
               
               
                   
               
               
                   
               
               
                  SME
               
            
                  STORK aerospace
               
               
                  Olanda
               
               
                  NL
               
               
                   
               
               
                  Ind
               
            
                  Ten Cate Advances Composites
               
               
                  Olanda
               
               
                  IGOR
               
               
                   
               
               
                  Ind
               
            
                  TNO
               
               
                  Olanda
               
               
                  NL
               
               
                   
               
               
                  Res Cen
               
            
                  TU Delft
               
               
                  Olanda
               
               
                  IGOR, NL, GSAF
               
               
                   
               
               
                  Uni
               
            
                  Uni. Twente
               
               
                  Olanda
               
               
                  IGOR, NL
               
               
                   
               
               
                  Uni
               
            
                  PZL- Świdnik
               
               
                  Polonja
               
               
                   
               
               
                   
               
               
                  Ind
               
            
                  INCAS
               
               
                  Rumanija
               
               
                  CIRA
               
               
                   
               
               
                  Res Cen
               
            
                  Aerostar
               
               
                  Rumanija
               
               
                  CIRA
               
               
                   
               
               
                  Ind
               
            
                  Avioane Craiova
               
               
                  Rumanija
               
               
                  CIRA
               
               
                   
               
               
                  Ind
               
            
                  STRAERO
               
               
                  Rumanija
               
               
                  CIRA
               
               
                   
               
               
                  Res Cen
               
            
                  ANOTEC
               
               
                  Spanja
               
               
                  IGOR
               
               
                   
               
               
                  SME
               
            
                  EADS Casa
               
               
                  Spanja
               
               
                   
               
               
                  MEXXEJJA TA' L-ITD:
               
               
                  Ind
               
            
                  ITP
               
               
                  Spanja
               
               
                   
               
               
                   
               
               
                  Ind
               
            
                  Saab
               
               
                  Żvezja
               
               
                   
               
               
                  MEXXEJJA TA' L-ITD:
               
               
                  Ind
               
            
                  Volvo Aero Corporation
               
               
                  Żvezja
               
               
                   
               
               
                   
               
               
                  Ind
               
            
                  EPFL Ecole Polytechnique Lausanne
               
               
                  Żvizzera
               
               
                  RUAG
               
               
                   
               
               
                  Uni
               
            
                  ETH Zurich
               
               
                  Żvizzera
               
               
                  RUAG
               
               
                   
               
               
                  Uni
               
            
                  Huntsman Advanced Materials
               
               
                  Żvizzera
               
               
                  RUAG
               
               
                   
               
               
                  Ind
               
            
                  Icotec AG
               
               
                  Żvizzera
               
               
                  RUAG
               
               
                   
               
               
                  SME
               
            
                  RUAG Aerospace
               
               
                  Żvizzera
               
               
                  RUAG
               
               
                   
               
               
                  Ind
               
            
                  University of Applied Sciences NW Switzerland
               
               
                  Żvizzera
               
               
                  RUAG
               
               
                   
               
               
                  Uni
               
            
                  Advanced Composites Group (ACG)
               
               
                  Renju Unit
               
               
                  RUAG
               
               
                   
               
               
                  SME
               
            
                  Nottingham University
               
               
                  Renju Unit
               
               
                   
               
               
                   
               
               
                  Uni
               
            
                  QinetiQ
               
               
                  Renju Unit
               
               
                   
               
               
                   
               
               
                  Res Cen
               
            
                  Rolls-Royce
               
               
                  Renju Unit
               
               
                   
               
               
                  MEXXEJJA TA' L-ITD:
               
               
                  Ind
               
            
                  University of Cranfield
               
               
                  Renju Unit
               
               
                  GSAF
               
               
                   
               
               
                  Uni
               
            
         (1)  Minbarra l-Komunità Ewropea u soġġett għall-Artikolu 3(1) ta' l-Istatuti.